ΑΝΑΤΟΛΙΚΗ ΜΑΚΕΔΟΝΙΑ - Καβάλα - Όρος Παγγαίο και διαδρομές\nΑρχική σελίδα 2001 Ταξίδια στην άλλη Ελλάδα τόμος Γ’ καλοκαίρι 2001 ΑΝΑΤΟΛΙΚΗ ΜΑΚΕΔΟΝΙΑ - Καβάλα - Όρος Παγγαίο και διαδρομές\nΑΝΑΤΟΛΙΚΗ ΜΑΚΕΔΟΝΙΑ (4327 λέξεις)\nΚΑΒΑΛΑ – ΟΡΟΣ ΠΑΓΓΑΙΟ ΚΑΙ ΔΙΑΔΡΟΜΕΣ\nΣτην συνέχεια της Ε.Ο. Θεσσαλονίκης – Καβάλας αμέσως μετά την Αμφίπολη προσεγγίζουμε την Καβάλα όχι από τον γνωστό νέο παραλιακό αλλά από τον ‘’παλιό’’ καλό δρόμο μέσω Ελευθερούπολης, που εισέρχεστε από την διασταύρωση που υπάρχει στην παραλία Οφρυνίου.\nΕκεί στην σκιά του Παγγαίου η Αμφίπολη (δες Δράμα και διαδρομές), και δεκάδες γραφικά ιστορικά χωριά, σπουδαία μοναστήρια γνωστά περισσότερο στους περιηγητές της βόρειας Ελλάδας. Ο επιβλητικός αυτός Ορεινός Όγκος είναι γνωστός με το όνομα Παγγαίο, από την αρχαιότητα, και έχει μνημονευτεί, περισσότερο από κάθε άλλο από τους αρχαίους συγγραφείς, συνδεμένο όπως ήταν με τις γεμάτες θρύλους και παραδόσεις λατρείες των Μουσών, του μεγάλου ποιητή - μύστη Ορφέα και του Διονύσου, αλλά και με τα χρυσά - αργυρά μέταλλα που έκρυβε στα σπλάχνα του. Αυτός ο πλούτος ήταν πολύ φυσικό να σαγηνέψει τους ντόπιους και να προσελκύσει τους υπόλοιπους Έλληνες κατά την αρχαιότητα.\nΔιασχίζοντας σήμερα τους οικισμούς που υπάρχουν στους πρόποδες του Παγγαίου διαπιστώνετε από την αρχαιολογική σκαπάνη, ότι πολλοί από αυτούς είναι κτισμένοι σε θέσεις παλιότερων οικισμών σε διαφορετικές χρονικές περιόδους. Οι περισσότεροι αναπτύσσονται στις υπώρειες του όρους και κατά μήκος σημαντικών και οργανωμένων οδικών αρτηριών. Με την κατάκτηση της Μακεδονίας από τους Ρωμαίους το 169 π.Χ. η περιοχή του Παγγαίου εξακολουθεί να παραμένει μοιρασμένη ανάμεσα στην Αμφίπολη και τους Φιλίππους. Ακριβώς αυτή την πορεία ακολούθησε στα τέλη του 2ου Αι. και η Ρωμαϊκή Εγνατία οδός. Παλαιότερη και σημαντική ήταν και η ‘’βασιλική οδός’’ ή ‘’κάτω οδός’’ της Πιερίδας κοιλάδας που διερχόμενη κατά μήκος της δυτικής πλευράς του βουνού όπου σύμφωνα με τον Ηρόδοτο, οι εκδιωχθέντες από την Πιερία του Ολύμπου Πίερες ‘’ώκησαν Φάγρητα και άλλα χωριά’’. (σ.σ. Φάγρης, πόλη τειχισμένη από την οποία πέρασε ο Ξέρξης 480 π.Χ. κατά την εκστρατεία του στην Νότια Ελλάδα. Η Θέση της Αρχαίας πόλης και του νεκροταφείου έχει εντοπιστεί στην κοινότητα Ορφανίου - Καβάλας). Ολόκληρο το Παγγαίο είναι ένας τεράστιος αρχαιολογικός χώρος έχοντας χαρακτηριστεί ‘’ιστορικός τόπος ιδιαίτερου φυσικού κάλλους’’ (Φ.Ε.Κ 367/ΤΒ/81) προκειμένου να εξασφαλιστεί η προστασία του από κάθε επέμβαση.\nΤα μεταβυζαντινά χρόνια η περιοχή του Παγγαίου εξακολουθεί να ακμάζει και μάρτυρες της ευμάρειας των κατοίκων αποτελούν δεκάδες οικισμοί στις υπώρειές του βουνού. Μεταξύ αυτών το Ποδοχώρι, η Μουσθένη, η Μεσορόπη και Ελευθερούπολη οι οποίες είναι πάνω στην διαδρομή που κάνετε με πρώτο το Ποδοχώρι (παλιά Ποδογόριανη) στα 320 μ. Υ, που έχει κηρυχθεί Παραδοσιακός οικισμός. Μέσα στο χωριό υπήρχαν τέσσερα πέτρινα παραδοσιακά γεφύρια, Στις μέρες μας σώζονται τα δύο μονότοξα, το γεφύρι στου Γοργία το λάκκο, και το γεφύρι στο μύλο του Λαντζίδη. Το τρίτο ήταν στο παλιό σχολείο, ενώ από το τέταρτο υπάρχουν ακόμη λίγες πέτρες, μάρτυρες της ύπαρξής του, αντίθετα και λίγο πιο πάνω από το ποταμάκι με το ξύλινο γεφύρι που υπάρχει στον χώρο αναψυχής στου Γοργία το λάκκο. Στο παλιό Ποδοχώρι στο σπήλαιο ‘’Αρκουδότρυπα’’ βρέθηκαν ίχνη ανθρώπινης παρουσίας ήδη από την πρώιμη φάση της εποχής του Χαλκού.\nΠριν μπείτε στο χωριό Μεσορόπη (παλιά Μεσορόπη) σε 310 μ. Υ. που είναι στην συνέχεια, αριστερά σας, υπάρχει ωραίο ταβερνάκι σε δροσερό, κατάφυτο και ήσυχο περιβάλλον ότι πρέπει για τις ζεστές ημέρες του καλοκαιριού. Δεξιά από τον κεντρικό δρόμο που οδηγεί στην Ελευθερούπολη σχεδόν απέναντι από το κατάστημα και δύο χλμ πιο κάτω βρίσκεστε στην τοποθεσία Άγιος Γεώργιος που υπάρχει το πέτρινο γεφύρι του Μαχμούντα, ταλαιπωρημένο από τον χρόνο και έτοιμο να πέσει. Μέσα στον πανέμορφο παραδοσιακό οικισμό της Μεσορόπης, στα στενά της δρομάκια υπάρχουν περίφημα δείγματα φρουριακής αρχιτεκτονικής. Στο ρέμα Λάκκος υπάρχει το πέτρινο παραδοσιακό γεφύρι της Μεσορόπης, ενώ για τους πεζοπόρους, υπάρχει μονοπάτι κατά μήκος του ρέματος που σε δύο περίπου ώρες φτάνει σε ένα υπόγειο ποτάμιο σπήλαιο.\nΣε όλη την Ανατολική Μακεδονία υπάρχουν περιοχές με νωπά ακόμη τα ίχνη μιας πλούσιας αρχιτεκτονικής παράδοσης προηγούμενων αιώνων, που συνδέθηκε σε ένα βαθμό με την κυριαρχία των Τούρκων. Μια από αυτές της περιοχές είναι και το Παγγαίο, με τα χωριά και τις κωμοπόλεις του, μοιρασμένα στους νομούς Καβάλας και Σερρών. Πολλοί από τους σημερινούς οικισμούς του δέχθηκαν ποικίλες επιδράσεις στην δομή και τον πολεοδομικό τους χαρακτήρα. Οι οικισμοί που τώρα γνωρίζετε κατοικήθηκαν από Έλληνες και Τούρκους ενώ μετά το 1922 φιλοξένησαν πρόσφυγες από την Μικρά Ασία σε αντίθεση με τους οικισμούς του νομού Σερρών που κατοικήθηκαν κατά κύριο λόγο από Έλληνες.\nΣτον Παραδοσιακό οικισμό της Μουσθένης σε 220 μ. Υ, αυτή η φρουριακή αρχιτεκτονική κάνει έντονα αισθητή την παρουσία της. Μεγάλα χαγιάτια, σαχνίσια, χρήση πελεκημένης πέτρας για τα βασικά εμφανή στοιχεία του σπιτιού, και ο επονομαζόμενος στην Μακεδονία και Θράκη ‘’τσατμάς’’ για τις ελαφρύτερες κατασκευές και τα χωρίσματα των δωματίων ή ακόμη και την εξωτερική τοιχοποιία. Στο χωριό κατά μήκος του ρέματος από την εκκλησία έως τον πάνω μαχαλά υπάρχουν τέσσερα πέτρινα παραδοσιακά γεφύρια που και σήμερα (με την τσιμεντόστρωση που έγινε) εξυπηρετούν τους κατοίκους στις μετακινήσεις τους, ενώ στον λόφο πάνω από το Χωριό υπάρχουν ερείπια οχυρωμένης ακρόπολης.\nΗ διάσπαρτη κεραμική που βρέθηκε στον χώρο πιστοποιεί την κατοίκηση της περιοχής από την Ύστερη περίοδο του Χαλκού ως τα Ρωμαϊκά χρόνια. Βγαίνοντας από τον κύριο οικισμό υπάρχει στην περιοχή ‘’Μποστάνι’’ ο Άγ. Γιάννης ο Πρόδρομος ωραίο σημείο για κατασκήνωση με βρύση και πανύψηλα σκιερά πλατάνια σε ένα κατάφυτο, ολόδροσο περιβάλλον. Δίπλα του στο μικρό ρέμα σώζεται σε καλή κατάσταση παλιός υδρόμυλος σε εξαιρετικά όμορφη τοποθεσία. Η Μουσθένη έχοντας τόσο ωραία θέματα για τον επισκέπτη σε συνδυασμό με τα παραδοσιακά καφενεδάκια για μεζέδες και τσιπουράκι, τόπο για κατασκήνωση, αποτελεί έναν καλό προορισμό έστω για μια διανυκτέρευση προς Καβάλα.\nΣτην διαδρομή συναντάτε τον όμορφο παραδοσιακό οικισμό των Δωματίων σε 150 μ. Υ, τον μοναδικό από άποψη παρουσίας γεφυριών μέσα σε χωριό, σε ολόκληρη την Μακεδονία αφού διαθέτει, έξι πέτρινα παραδοσιακά γεφύρια που έχουν κηρυχθεί ιστορικά διατηρητέα μνημεία (Φ.Ε.Κ 792 Β/ 17/12/90) και δεκάδες ενδιαφέρουσες οικίες, όπως και διαδρομών στο βουνό, βόρεια του χωριού.\nΤο Παγγαίο εκτός τους εκπληκτικούς διατηρητέους οικισμούς του έχει να επιδείξει στον ταξιδιώτη ένα πραγματικό βοτανικό κήπο. Η μεγάλη ποικιλία που χαρακτηρίζει την χλωρίδα και την πανίδα του, οδήγησαν την πολιτεία να κηρύξει το 1979 την μεγαλύτερη έκταση του βουνού, μόνιμο καταφύγιο άγρια ζωής. Επίσης σύμφωνα με την οδηγία 93/43 της Ε.Ε. το Παγγαίο περιλαμβάνεται στο πρόγραμμα Natura 2000 στις πλουσιότερες περιοχές της Ελλάδος, στις οποίες έχουν καταγραφεί σημαντικός αριθμός απειλούμενων με εξαφάνιση φυτών και ζώων.\nΜόλις ένα χλμ σχεδόν δίπλα από τα Δωμάτια είναι το Πυργοχώρι (παλιό Κουλαλή) σε 180 μ. Υ, και αυτός παραδοσιακός οικισμός της περιοχής Παγγαίου. Διακόσια μέτρα Βόρεια από το τελευταίο σπίτι του χωριού είναι ένα μικρό πέτρινο γεφύρι που συνέδεε τα παλιά χρόνια το χωριό, με την Αυλή ένα διπλανό μικρό οικισμό, που μπορεί να περάσετε έτσι και αλλιώς, αν έχετε σκοπό να ανεβείτε στο χιονοδρομικό κέντρο ή στο καταφύγιο στην ‘’κοιλάδα του Ορφέα’’. Αυτό το βατό με Enduro πετρώδες μονοπάτι που ξεκινά περνώντας πάνω από το γεφύρι, βγάζει ακόμα και σήμερα στο χωριό και στα αρχαία ευρήματα της Αυλής. Στην περιοχή της Πιερίας κοιλάδας τα τελευταία χρόνια έχουν ανασκαφεί δύο τρίκλιτες βασιλικές. Η πρώτη που περάσατε, είναι νότια του Ποδοχωρίου παλαιοχριστιανική βασιλική (5ος – 6ος Αι.), και η άλλη στα Κηπιά, πολύ κοντά στο Ιερό του Έφιππου Ήρωος Αυλωνείτη. Σε αυτό το ιερό του Παγγαίου ο ήρωας παίρνει την ονομασία της κοντινότερης πόλης Αυλώνα ή από τον ρόλο του ως προστάτη της ‘’Αυλώνος’’ της στενής δηλαδή διόδου που οδηγούσε από την πεδιάδα των Φιλίππων στην Πιερία κοιλάδα. Δίπλα στο ιερό εντοπίζεται αρχαίος οικισμός που πιθανόν να έφερε το όνομα Αυλών, απόηχος του οποίου είναι το όνομα του γειτονικού στο ιερό οικισμού Αυλή. Οδηγώντας λοιπόν έως την Αυλή από το μονοπάτι βλέπετε το ιερό και ανεβαίνετε και στο χιονοδρομικό στα 1760 μ. Υ.\nΗ διαδρομή καταλήγει ή απλά διασχίζει την κωμόπολη της Ελευθερούπολης προς Καβάλα. Από το Ακροβούνι (που υπάρχει το κέντρο πληροφόρησης Παγγαίου) ουσιαστικά προάστιο της Ελευθερούπολης λίγο πριν από αυτή, ξεκινά ο δρόμος που μέσα από μια φανταστική διαδρομή περνάει από το Δασικό χωριό καταλήγοντας στην ψηλότερη κορφή του Παγγαίου όρους το ‘’Μάτι’’ στα 1956 μ. Υ. Ανάμεσα στο Ακροβούνι (παλιά Κότσανη)και το εγκατελειμένο Παλιό Χορτοκόπι υπάρχει ένας εξαιρετικά ενδιαφέρων παλαιοχριστιανικός οικισμός με τείχος, λείψανα οχύρωσης, κτίσματα και ερείπια παλαιοχριστιανικής εκκλησίας ενώ νότια και εξωτερικά της οχύρωσης πάνω σε βράχους διασώζονται ως τις μέρες μας ενδιαφέρουσες βραχογραφίες με σκηνές του διαδεδομένου στο Παγγαίο, κυνηγιού ζαρκαδιών.\nΗ Ελευθερούπολη (παλιό Πράβι) σε 70 μ. Υ, διασώζει στο διατηρητέο τμήμα της αρκετά παραδοσιακά σπίτια που αποτελούν χαρακτηριστικά δείγματα λαϊκής αρχιτεκτονικής, ενώ κοντά στην εκκλησία της Αγίας Παρασκευής υπάρχει ένα μονότοξο πανέμορφο πέτρινο γεφύρι. Αξιοθέατο είναι οι στοές των αρχαίων μεταλλείων μόλις ένα χλμ. από την πόλη, και η εκκλησία του Αγίου Νικολάου. Η όμορφη κωμόπολη ενδείκνυται για στάση μια που υπάρχουν ταβερνάκια ή ψησταριές με τοπικές σπεσιαλιτέ.\nΑπό την Ελευθερούπολη μέσα από μια σύντομη, όμορφη, και προς το τέλος εκεί που εισέρχεται στο φαράγγι, καταπράσινη διαδρομή, μπορείτε να επισκεφθείτε ένα από τα μεγαλύτερα προσκυνήματα της ορθοδοξίας. Πρόκειται για την Μονή της Αχειροποιήτου Θεοτόκου, γνωστότερη με το όνομα Εικοσιφοίνισσα και Κοσίνιτσα για τους ντόπιους. Πρώτη μνεία της μονής γίνεται σε έγγραφο του 1320, και κάνει λόγο για μοναστήρι που είχε ιδρυθεί το 451 και είχε εξαφανιστεί. Κτήτορας της μονής αναφέρεται ο όσιος Γερμανός, μοναχός αρχικά στη Μονή Αγίου Ιωάννου στους Άγιους τόπους (Παλαιστίνη). Σύμφωνα με την παράδοση ο όσιος πέθανε σε άλλο τόπο και στις αρχές του 10ου Αι. ο τσάρος Σαμουήλ μετέφερε τα οστά του σε χωριό των Πρεσπών απ’ όπου πήρε μετά το όνομά του, ο γνωστός οικισμός του Άγιου Γερμανού Πρεσπών. Σε όλο το διάστημα της Τουρκοκρατίας η μονή έλαμψε συμβάλλοντας και διατηρώντας την χριστιανική και ελληνική πίστη του υπόδουλου έθνους. Η Εικοσιφοίνισσα γνώρισε μέρες δόξας και ακμής έως ότου οι Τούρκοι που γνώριζαν την δράση της την ερήμωσαν το 1507 θανατώνοντας και τους 172 μοναχούς που είχε.\nΗ Ι. Μονή αναδιοργανώθηκε το 1522 με μοναχούς από το Άγιο όρος συνεχίζοντας να προσφέρει τώρα και με σχολή των κοινών γραμμάτων που λειτούργησε ως το 1843, ενώ ένα χρόνο μετά ίδρυσε την Ελληνική και αργότερα την γεωργική σχολή. Στις 27 Μαρτίου 1917 κατά την διάρκεια της πρόσκαιρης κατοχής από τους Βούλγαρους λεηλατείται και απογυμνώνεται από όλους του κινητούς θησαυρούς της και οι μοναχοί τον Ιούνιο του ίδιου έτους υποχρεώνονται να φύγουν, επιστρέφοντας και πάλι τον Οκτώβριο του 1917 με την λήξη του πολέμου. Μόλις προ λίγων ετών έγινε γνωστό ότι τα κειμήλια βρίσκονται στην Σόφια και μαζί με χειρόγραφα του Τιμίου Προδρόμου Σερρών (στο Μενοίκιο όρος) αποτελούν την συλλογή του κέντρου Σλαβο – Βυζαντινών Σπουδών ‘’Ivan Dujcev’’.\nΜια άξια προσοχής έκδοση της ‘’Μηχανικής’’ που συνέβαλε τα μέγιστα ο πρόεδρός της κ. Πρόδρομος Εμφιετζόγλου εκδόθηκε τα Χριστούγεννα του 2000 και με τον τρόπο της διεκδικεί αυτά τα κειμήλια που σε συνθήκες πολέμου οι βούλγαροι άρπαξαν από την μονή. Στο Λεύκωμα απεικονίζονται και προβάλλονται για πρώτη φορά όλα όσα υπάρχουν στο Εθνικό Ιστορικό μουσείο της Σόφιας ‘’ανήκοντας’’ εδώ και χρόνια στο δυναμικό του, παρ’ όλο που όλα τα προϊόντα σύλησης, τα έργα τέχνης έχουν χαραγμένα επάνω την ένδειξη ‘’Μονή Εικοσιφοίνισσας’’.\nΣτην Ελευθερούπολη γυρίζετε από τον ίδιο δρόμο και ακολουθείτε τις πινακίδες προς Καβάλα. Λίγο μετά την πόλη φτάνετε στον ‘’Σταυρό’’ που σας καλωσορίζει η τεράστια πανύψηλη κοιλαδογέφυρα της Εγνατίας και οι ‘’παράξενες’’ πινακίδες που υπάρχουν και στην είσοδο της πόλης από την νέα Πέραμο γράφοντας ‘’Νεάπολις – Χριστούπολις – Καβάλα’’. Οδηγώντας στον φαρδύ δρόμο προς την πόλη δεξιά σας έως και την περιοχή του Αμυγδαλεώνα απλώνεται το αισθητικό δάσος Καβάλας κατά ένα μέρος φυσικό, αποτελούμενο από Θασίτικο Πεύκο και κατά ένα μέρος τεχνητό, προερχόμενο από αναδασώσεις με διάφορα δασοκομικά είδη, αφού ούτε εδώ μπόρεσαν να αποφύγουν τις πυρκαγιές.\nΝεάπολις κατά την Αρχαιότητα, Χριστούπολις στους Βυζαντινούς χρόνους, Καβάλα στους μεταβυζαντινούς και νεώτερους χρόνους. Ολόκληρος ο νομός είναι ένας τόπος απλόχερα προικισμένος από την φύση, και από τους αρχαίους μας προγόνους, με πλούσια αρχαιολογικά ευρήματα. Η Καβάλα κτίστηκε ως αποικία της Θάσου στην βραχώδη χερσόνησο που σήμερα βρίσκεται η παλιά συνοικία της Παναγίας.\nΣτη Νεάπολη το 49/50 αποβιβάστηκε ο Απόστολος Παύλος και οι συνοδοιπόροι Απόστολοι Σίλας, Τιμόθεος, και Λουκάς προερχόμενοι από την Τρωάδα της Μικράς Ασίας, και την Σαμοθράκη όπου είχαν σταθμεύσει την προηγούμενη μέρα (Πράξεις 16, 9 – 12). Μάλιστα στον σημερινό ναό του Αγίου Νικολάου υπάρχει ένα μετασκευασμένο οθωμανικό τέμενος, (Ibrahim Pasha Dramisi όπως αναφέρει ο Γάλλος περιηγητής Pierre Belon) στον αυλόγυρό του οποίου είναι η παλαιοχριστιανική δέστρα των πλοίων που θεωρείται, ως το βήμα που μίλησε στους κατοίκους, όχι άδικα αφού εδώ ήταν το λιμάνι της αρχαίας Νεάπολης. Προς τιμή του μεγάλου απόστολου των Εθνών Παύλου που εδώ βάπτισε τους πρώτους χριστιανούς δόθηκε το όνομα Χριστούπολι.\nΗ Καβάλα ονομάστηκε και ‘’Μικρή Βιέννη’’ τότε που το καπνεμπόριο ήταν ο καθοριστικός παράγοντας στην οικονομία της. Καπνεμπόριο, Καπνομάγαζα, Καπνεργάτες. Ο μακεδονικός κόσμος γενικά σημαδεύτηκε από αυτές τις παραγωγικές δραστηριότητες και την αγροτική παραγωγή που προερχόταν κυρίως από την κεντρική και ανατολική Μακεδονία τις Σέρρες και τα χωριά του Παγγαίου. Αυτές οι δραστηριότητες όμως όριζαν και την ιδιαιτερότητα των κτισμάτων που υπάρχουν και σήμερα στην Καβάλα και την Ελευθερούπολη. Παντού στην πόλη, φαίνονται τα παλιά καπνομάγαζα και τα τεράστια κτίρια των αποθηκών. Από τότε πέρασαν πολλές δεκαετίες, αλλά η Καβάλα κτισμένη αμφιθεατρικά πάνω στις πλαγιές του Όρους Σύμβολο καταφέρνει να δένει αρμονικά το νέο με το παλιό. Η σημερινή πόλη δεν κρύβει τα έργα της από τον χρόνο. Μπαρόκ και νεοκλασικά, τριγυρίζουν την πλατεία δημαρχείου, επιβάλλοντας την ατμόσφαιρα που είναι μια από τις ομορφότερες της βόρειας Ελλάδας και ίσως η πιο γραφική της Ανατολικής Μακεδονίας.\nΑξιοθέατα υπάρχουν δεκάδες, ενώ μια καλή αρχή για γνωριμία ‘’από την αρχή’’ γίνεται στο αρχαιολογικό μουσείο στην παραλία, στο ‘’Φάληρο’’, που θεωρείται ένα από τα σημαντικότερα της Ελλάδας. Εκτίθενται η σπουδαίες αρχαιολογικές συλλογές από τους προϊστορικούς οικισμούς της Όψιμης και Πρώιμης Νεολιθικής εποχής (4η – 3η χιλιετία) του Ντικιλί Τας των Φιλίππων, και του λόφου 133 της Αμφίπολης. Επίσης το δημοτικό μουσείο στο νεοκλασικό διώροφο κτίριο της οδού Φιλίππου 4 με φορεσιές, κοσμήματα εργόχειρα, κ.λ.π. το όμορφο Δημαρχείο μικρογραφία ‘’πύργου της Ουγγαρίας’’ όπως λέγεται, κτισμένο στα τέλη του 1890, το θαυμάσιο Πνευματικό Κέντρο του Δήμου Καβάλας παλιά καπναποθήκη τούρκου εμπόρου κτισμένη στα τέλη της πρώτης δεκαετίας του 1900.\nΞαναβρίσκοντας την ανθρώπινη πόλη που ο καθείς έχει επιθυμήσει περπατήστε ως τον Προφήτη Ηλία του Βουνού ή περιπλανηθείτε από το λιμάνι και την αποβάθρα του ναυτικού ομίλου Καβάλας ως την κεντρική πλατεία, παλιά πλατεία Φουάτ, αργότερα πλατεία Ελευθερίας και γρήγορα θα φτάσετε στην παλιά πόλη που είναι χτισμένη στην χερσόνησο πάνω από το λιμάνι. Το αδιαμφισβήτητο στολίδι της Καβάλας, κυκλικά του λόφου, έχοντας στην κορφή της το κάστρο που έκτισαν οι Τούρκοι το 1425 πάνω στο ερειπωμένο από τους βενετούς κάστρο της Χριστούπολις, στην ίδια θέση που βρισκόταν η αρχαία ακρόπολη αποτελώντας χώρο περιπλάνησης στον χρόνο.\nΤα παλιά καλντερίμια και τα χαρακτηριστικά ‘’κονάκια’’ με τα τζαμωτά, των διώροφων και τριώροφων διατηρητέων σπιτιών της, κτισμένα με πέτρα και ‘’τσατμά’’, μαζί με τα εντυπωσιακά αρχοντόσπιτα στην ‘’Παναγία’’, και τα εξ’ ίσου πανέμορφα νεοκλασικά που στολίζουν σαν εικόνες άλλων καιρών, την συνοικία (αρχοντικό Τόκου, Μεγάλη λέσχη στην οδό Κύπρου) μετατρέποντάς την, σε πραγματικό ανοιχτό μουσείο. Το χαμάμ, ο τεκές των αιγυπτίων αρχόντων, υπηκόων του Μεχμέτ Αλή του σουλτάνου των Φουάτ. Εκεί κοντά είναι και η νεώτερη εκκλησία της Παναγίας, στην θέση της οποίας υπήρχε μεταβυζαντινή Βασιλική με εντοιχισμένα μαρμάρινα μέλη, που φυλάσσονται στο αρχαιολογικό μουσείο Καβάλας, αλλά και το σπίτι (1805 – 1848) που γεννήθηκε ο Τουρκαλβανός καπνέμπορος Μωχάμεντ Άλι ή Μεχμέτ, βεζίρη της Αιγύπτου, απόλυτος μονάρχης το 1841, ιδρυτής της βασιλικής δυναστείας που κυριάρχησε στην χώρα του Νείλου από τις αρχές του 19ου έως τα μέσα του 20ου αιώνα.\nΜε τη διορατικότητα που τον διέκρινε έθεσε τις βάσεις για την δημιουργία του Αιγυπτιακού στόλου στις αρχές του 19ου Αι αναδεικνύοντας την Αίγυπτο σε μεγάλη ναυτική δύναμη στην Μεσόγειο. (Γαιόραμα τ44 – Αλεξάνδρεια σελ 56). Το σπίτι είναι τυπικό δείγμα αστικής αρχιτεκτονικής του 19ου αι. και γίνεται ξενάγηση στο εσωτερικό του καθημερινά. Μπροστά στην πλατεία είναι στημένος ο χάλκινος ανδριάντας του Μωχάμετ Άλη καβαλάρη, έργο του Κ. Δημητριάδη (1932). Η ιστορία αναφέρει πως ο Μωχάμετ βοήθησε τον Σουλτάνο στην καταστολή της Ελληνικής Επανάστασης αλλά παράλληλα ευεργέτησε πλουσιοπάροχα και κατ’ επανάληψη τόσο την γενέτειρά του Καβάλα όσο και την απέναντι νήσο Θάσο.\nΤο Ιμαρέτ (1817 – 1821), το ‘’ευαγές καθίδρυμα’’ είναι ένα παλιό ωραίο και σύνθετο μνημειακό κτηριακό συγκρότημα κτισμένο ψηλά στην χερσόνησο της Παναγίας, σε ένα ειδυλλιακό περιβάλλον με θέα την πόλη. Παλιότερα περιελάμβανε μικρό τζαμί, βιβλιοθήκη, διάφορα φιλανθρωπικά ιδρύματα και κουζίνα με 45 καζάνια όπου ετοιμάζονταν τα λαϊκά συσσίτια, απ’ όπου πήρε και τα παρατσούκλια ‘’πτωχοκομείο’’, ‘’τεμπελχανείο’’, ενώ σήμερα λειτουργεί σαν μπαρ – εστιατόριο. Πολλοί από τους θαμώνες αλλά και τους επισκέπτες του ίσως αγνοούν την ιστορία που πάει βαθιά μέσα στον χρόνο. Εδώ στεγαζόταν η διοίκηση των βακούφικων κτημάτων της Αιγύπτου ενώ αργότερα, ως το 1922, λειτούργησε σαν σχολή αρρένων με εκπαιδευτικές βαθμίδες που έφταναν έως το πανεπιστήμιο.\nΈνας στενός δρόμος – μονοπάτι οδηγεί στο Κάστρο στην θέση της παλιάς ακρόπολης. Από τις ψηλές επάλξεις του η θέα είναι μοναδική προς το λιμάνι, το Αιγαίο που με καλό καιρό φαίνεται το νησί της Θάσου και προς την παλιά πόλη και τις ‘’Καμάρες’’ τον περίφημο μνημειώδη υδραγωγό, που μετέφερε με ασφάλεια το νερό στο κάστρο και την πόλη από τις φυσικές πηγές του όρους Σύμβολο. Ο υδραγωγός κτίσθηκε στην θέση βυζαντινού οχυρωματικού έργου που απέκλειε την διερχόμενη δίπλα από την Καβάλα Εγνατία Οδό, στους χρόνους του σουλτάνου Σουλεϊμάν του Μεγαλοπρεπούς (1521 – 1566). Μάλιστα σε περιήγησή του ο Τούρκος Evlja Celembi, επισκεπτόμενος την Καβάλα το 1667 γράφει: Ο αείμνηστος Σουλτάνος διοχέτευσε εις την πόλιν ύδωρ ζωής εκ πηγής αναβλυζούσης εκ βράχου επί βουνού απέχοντος της πόλεως ένα σταθμόν, δι υψηλοτάτου υδραγωγού έχοντος 60 αψίδας και ύψος εν συνόλω 80 πήχεων.\nΠριν από το μεγάλο υδραγωγό υπάρχουν και άλλα κτίσματα της ίδιας εποχής που μετέφεραν το νερό ως εκεί. Μικρότερα βέβαια, αλλά γιαυτό πιο κοντά στην ανθρώπινη κλίμακα. Με αυτή την λογική αποτελεί πρωτόγνωρη εμπειρία για τον ταξιδιώτη να δει από κοντά αυτά τα - άγνωστα ουσιαστικά - έργα που εκτελούσαν στο σύνολο τους, την ύδρευση του κάστρου. Υπάρχουν δύο οδοί πρόσβασης σε αυτά. Ο πρώτος ξεκινά μέσα από την πόλη με τα ατελείωτα ανηφορικά της δρομάκια από την εκκλησία του Άγ. Κωνσταντίνου. Όλο ευθεία ο δρόμος σας φέρνει κοντά στα πέτρινα γεφύρια – υδραγωγούς. Η δεύτερη διαδρομή ξεκινά από το Νοσοκομείο στην συνοικία Προφήτη Ηλία ενώ στην συνέχεια οδηγείτε σε χωματόδρομο έως ότου δείτε το ξωκλήσι του Άγιου Συμεών. Στην διασταύρωση πάτε δεξιά και στον φαρδύ χωματόδρομο - στην βάση σχεδόν της κοιλαδογέφυρας - προσέξτε στα 1000 περίπου μέτρα το κατηφορικό μονοπάτι που φεύγει δεξιά, προς το πέτρινο ‘’γεφύρι’’ φορέα ουσιαστικά μεταφοράς του νερού. Δυστυχώς όλα αυτά τα μνημεία, όχι μόνον παραμένουν ασυντήρητα αλλά επιβαρύνονται μέχρις…. εξαφανίσεως από τα νέα έργα της Εγνατίας και των κοιλαδογεφυρών της.\nΤο πλούσιο και μεγάλης σπουδαιότητας ιστορικό παρελθόν της Καβάλας και της γύρω περιοχής κάνουν εξαιρετικά ενδιαφέρουσες τις επισκέψεις στο αρχαίο θέατρο των Φιλίππων (4ος αι. π.Χ.) που είναι από τα μεγαλύτερα σωζόμενα αρχαία θέατρα στην Ελλάδα με 4.800 θέσεις, και στον τεράστιο ομώνυμο αρχαιολογικό χώρο. Οι Φίλιπποι αποτελούσαν ισχυρότατη μακεδονική πόλη υπό τον Φίλιππο Β’ (356 π.Χ.) πύλη της Ευρώπης και της Ασίας την ονομάζει ο Αππιανός, υποβιβάζοντας την Νεάπολη (Καβάλα) σε επίνειό της, θέση που διατήρησε και στην Ρωμαϊκή εποχή ακολουθώντας την τύχη του μακεδονικού βασιλείου. Μετά την νίκη του Αντωνίου και Οκταβιανού στην μάχη των Φιλίππων το 42 π.Χ. εναντίον του Κάσσιου και Βρούτου εγκαταστάθηκαν εδώ οι βετεράνοι των ρωμαϊκών λεγεώνων και στην συνέχεια και άλλοι ρωμαίοι ιδρύοντας την αποικία Colonia Augusta Jiulia Philippensis (27 π.Χ.) που σηματοδότησε την αλματώδη ανάπτυξη του οικισμού. Ο πλούτος και το χρήμα άρχισε να ρέει άφθονο για το κτίσιμο της νέας πόλης κατά τα ρωμαϊκά πρότυπα. Η συρρίκνωση της, άρχισε σταδιακά μετά τις επιδρομές των Γότθων, των Σλάβων και τελικά των Βουλγάρων. Η άλλοτε πολύβουη πόλη έσβησε και τελικά ερημώθηκε με την κατάληψή της από τους Τούρκους τον 14ο αιώνα.\nΚατά την διάρκεια της δεκαετίας του 1930 η Γαλλική Αρχαιολογική Σχολή ανέσκαψε την Βασιλική Β’ και ακολούθησε η πρώτη περίοδος της πανεπιστημιακής ανασκαφής των Φιλίππων, το 1962, ως ανασκαφή της αρχαιολογικής εταιρείας Αθηνών από τον καθηγητή Στυλιανό Πελεκανίδη ο οποίος έως τον θάνατό του και μέσα σε 18 χρόνια ολοκλήρωσε την έρευνα χώρου δώδεκα στρ, φέρνοντας στο φως ένα σημαντικότατο ως προς τον τύπο του, και μοναδικό στον Ελληνικό χώρο οκταγωνικό παλαιοχριστιανικό ναό που χρονολογείται γύρω στο 400 μ.Χ. (ο παλαιότερος χριστιανικός ναός της Ευρώπης) και την παρακείμενη βασιλική Α’ (4ου Αι.), καθώς και το συγκρότημα των αποθηκών κ.α. Νεώτερη ανασκαφική έρευνα (1988 – 1995) με την διεύθυνση των καθηγητών Γεωργίου Γούναρη και Γεωργίου Βελένη ήρθαν στο φως, μεγάλη πολυτελής κατοικία 1.400 τ.μ. μια μικρότερη 1.000 τ.μ. και δύο οδοί η μία εκ των οποίων ενώνει την εμπορική οδό της πόλης με την ανατολική πύλη της Νεάπολης (Καβάλα).\nΕδώ συναντιούνται ο αρχαίος ελληνικός κόσμος, ο ρωμαϊκός και ο χριστιανικός. Θαυμάσια μνημεία έχουν αποκαλυφθεί από τις ανασκαφές. Συνολικά τα ερείπια τριών παλαιοχριστιανικών βασιλικών εκκλησιών, Ρωμαϊκή αγορά, παλαίστρα, και επισκοπείο, ενώ δίπλα στο αρχαιολογικό μουσείο φυλάσσονται σπουδαία ευρήματα και κοντά υπάρχει η κρύπτη ‘’φυλακή’’ του Αποστόλου Παύλου. Παντού υπάρχει έντονη παρουσία χριστιανικών συμβόλων, και η παρουσία του Αποστόλου, η λατρεία του οποίου συνέβαλε ώστε να μην σβήσει η ζωή από την πόλη μέχρι και τον 13ο Αι. Οι Φίλιπποι ήταν η πρώτη πόλη της Ευρωπαϊκής Ηπείρου που ο Παύλος κήρυξε το Ευαγγέλιο και ίδρυσε χριστιανική κοινότητα. Η χριστιανική παράδοση κάνει αισθητή την παρουσία της κοντά στο ποτάμι, στον χώρο του βαπτιστηρίου της Αγίας ισαποστόλου Λυδίας της Φιλιππισίας, που υπήρξε η πρώτη Ελληνίδα - Ευρωπαία χριστιανή, την οποία είχε βαπτίσει ο Απόστολος Παύλος.\nΕπιστρέφοντας κλασικά από άλλο δρόμο και ακολουθώντας μέσα από την Καβάλα την έξοδο προς Ελαιοχώρι διασχίζετε την Νέα Ηρακλείτσα και την Νέα Πέραμο παραθεριστικά ανεπτυγμένα θέρετρα με έντονη ζωή το καλοκαίρι και ήσυχα τον χειμώνα. Δίπλα στην τουριστική Νέα Πέραμο υπάρχουν τα ερείπια του βυζαντινού φρουρίου της Ανακτορουπόλεως, που αντικατέστησε την αρχαία Οισύμη αποικία των Θασίων. Σώζονται σε μεγάλο ύψος τείχη του 12ου Αι, με είσοδο στην δυτική πλευρά, και μικρή εκκλησία της εποχής των Παλαιολόγων. Στο Αρχαιολογικό μουσείο Καβάλας υπάρχουν τα δύο κιονόκρανα του 9ου Αι, από τον επισκοπικό ναό της Ανακτορουπόλεως.\nΗ σύγχρονη, σημερινή κοσμοπολίτικη Καβάλα έχει απλωθεί σχεδόν σε ολόκληρες τις πλαγιές του όρους Συμβόλου προσφέρει στον επισκέπτη δεκάδες επιλογές. Από επισκέψεις σε ιστορικά και αρχαιολογικού ενδιαφέροντος μνημεία έως διασκέδαση, άνετη διαμονή, και μια πεντακάθαρη θάλασσα σε όλη την περιοχή ακόμη και μέσα στο λιμάνι. Το σημαντικό έργο (κοντά τα 4 δις κόστος) του βιολογικού καθαρισμού δείχνει τώρα πια την αξία του, αφού η διαύγεια της Θάλασσας δεν έχει ουδεμία σχέση με αυτή που έβλεπε ο ταξιδιώτης το ’80.\nΠολύ κοντά βρίσκονται και τα νησιά Θάσος και Σαμοθράκη επεκτείνοντας τον ορίζοντα των περιηγητών σε διαφορετικά, πιο θαλασσινά μέρη.\nΑυτόματος Αριθμός Κλήσης: 051\nΔΙΑΜΟΝΗ: Πολλά Ξενοδοχεία Info ΔΕΤΑΚ 831388. Ξενοδοχείο προτιμήστε κάποιο με πάρκινγκ. Κρηνίδες (δίπλα στους Φιλίππους) ‘’Γιάννης’’ 517360 – 1.\nΚΑΜΠΙΝΓΚ: Στον Άι Γιάννη τον Πρόδρομο στην Μουσθένη κοντά στον Νερόμυλο στην θέση ‘’Μποστάνι’’. Στα οργανωμένα κάμπινγκ της Καβάλας που αρχίζουν από το Οφρύνιο 0594 31251, και την Κάριανη 0594 51000, καταλήγοντας στην κοσμοπολίτικη Νέα Πέραμο 0594 21027, στην Καβάλα 245918, και την Κεραμωτή 0591 51279.\nΦΑΓΗΤΟ: Στην έξοδο από τα Δωμάτια Παγγαίου ‘’ο Μπάμπης’’ στον κεντρικό δρόμο, 51486, Στα καφενεδάκια της Μουσθένης μεζέδες και τσίπουρο. IMARET στην Παναγία Καβάλας 233325, 836286, Ζαχαροπλαστείο ‘’Κυψέλη’’ στην Παύλου Μελά 2, Καβάλα. Στο χωριό Κορυφές στο ‘’Ορεινό’’ 611634 ο Χρήστος φτιάχνει παραδοσιακό μαγειρευτό και κυνήγι. Στο Διπόταμο στην Πλατεία αριστερά η ‘’κρύα βρύση’’, δοκιμάστε τις νοστιμότατες ομελέτες και τους ουζομεζέδες του Κυρ – Κώστα Πετρίδη.\nΑΧΡΕΙΑΣΤΑ: Δήμος: 227820, Α΄ Βοήθειες: 228517 - 8, Αστυνομία: 223126, 223167, Συνεργεία – Βουλκανιζατέρ στην Καβάλα: Δαμιανός Δελής & Υιός / Βενιζέλου 38, 227713, 226583, ‘’Moto Ρούλης’’ / 7ης Μεραρχίας 94, 241884, Μπάνος Ευάγγελος / Βότση 3, 833193, Σαμουρκάσης Κωνσταντίνος / 7ης Μεραρχίας 128, 240372, Χατζάτογλου Βασίλης ‘’Μοτο Μπίλης’’.\nΚαταφύγια: Παγγαίο A’ ‘’Κοιλάδα Ορφέα’’ ή ‘’Στέλιος Χατζηγεωργίου’’ (1760 μ. Υ), 40 κρεβάτια Ε.Ο.Σ. Καβάλας224294,\nΠαγγαίο Β’ ‘’Βλάχικα Καλύβια’’ ή Πεταλούδα (1550 μ. Υ), 10 κρεβάτια Σ.Ο.Χ. Καβάλας835952 – 232429,\nΠαγγαίο Γ’ ‘’Μπουγατίνα’’ (900 μ. Υ), 10 κρεβάτια Ε.Ο.Χ.Σ.Πρώτης Σερρών 0324 81236,\nΠαγγαίο Δ’ ‘’Χατζηκώστα Σουλνιάρη’’ (1000 μ Υ), 12 κρεβάτια Ε.Ο.Σ. ΡοδολίβουΣερρών 0324 71252.\nΒΕΝΖΙΝΑΔΙΚΑ: Στην Ελευθερούπολη, στον Αμυγδαλεώνα, ενώ στην πόλη της Καβάλας όλες οι εταιρείες.\nΧΑΡΤΕΣ: Πλαστικοποιημένοι χάρτες ανά νομό που χωρούν στο tang Bag. Αγοράστε τον χάρτη Νο 21 ‘’Καβάλα’’ και Νο 44 ‘’Σέρρες’’, εκδόσεις ‘’Ελλάδα’’ Κολοκοτρώνη 11 Αθήνα 01 3222573, 3225241, Βενιζέλου 3 Θεσσαλονίκη 031 223063. Τουριστικός χάρτης ‘’Καβάλας - Θάσου’’ σε κλίμακα 1:100.000 από τις εκδόσεις Ρέκος, 01 3251564 και 031 271063, 031 696587.\nΒΙΒΛΙΑ: Μακεδονία Ιωάννης Τουρατσόγλου. Αξιόλογη έκδοση από την Εκδοτική Αθηνών και Ομότιτλη συλλογική εργασία με πολλά ενδιαφέροντα στοιχεία για το περιβάλλον, την ιστορία και τις τέχνες από τον Ε.Ο.Τ και το Πολιτιστικό Τεχνολογικό Ίδρυμα της Ε.Τ.Β.Α.\nΛΕΣΧΕΣ ΜΟΤΟΣΥΚΛΕΤΑΣ: Πληροφορίες για το ταξίδι σας, όλο το χρόνο, βρίσκετε στην Μοτολέσχη Καβάλας, Βενιζέλου 77, Τηλ - Fax 051 231622 και στους ΕΛΛΗΝΕΣ ΠΕΡΙΗΓΗΤΕΣ Ελάτη Τρικάλων. Τηλ - Fax: 0434 71826.\nΠερισσότερες πληροφορίες για την ΑΝΑΤΟΛΙΚΗ ΜΑΚΕΔΟΝΙΑ αντλήστε από την ενδεικτική Βιβλιογραφία Αρθρογραφία:\nΝομός Δράμας, Νομαρχιακή Αυτοδιοίκηση Δράμας, Δράμα 2000\nΠρακτικά Β’ Επιστημονικής συνάντησης, Ιστορικό Αρχείο, Δράμα 1998\nΠρακτικά 7ου Πανελλήνιου Συνεδρίου 1995, Αξιοποίηση Δασικών Πόρων Ιωάννη Μελιάδη, Νικολάου Μέντη, Κωνσταντίνου Κοβλακά, Ελληνική Δασολογική Εταιρεία, Θεσσαλονίκη 1996\nΜακεδονία, Ε.Ο.Τ., Πολιτιστικό Τεχνολογικό Ίδρυμα Ε.Τ.Β.Α., Αθήνα 1997\nΤο χρυσοφόρο Παγγαίο, ένθετο 7 ημέρες, Εφημ. Καθημερινή 7/5/2000\nΠόλεις της Μακεδονίας, Τόμ Γ’, 7 ημέρες, Καθημερινή 3/12/1995\nΟι θησαυροί της Ελληνικής Φύσης, ‘’το μαγικό δάσος’’, ThomasSchulze – Westrum, ΕΤ1\nΜακεδονία – Θράκη Αρχαιολογικά Ευρήματα, ένθετο 7 ημέρες, Εφημ. Καθημερινή 23/7/1995\nΣτις πηγές του Αγγίτη, Υπουργείο Πολιτισμού, Εφορεία Παλαιοανθρωπολογίας – Σπηλαιολογίας 1999\nΑΞΙΟΠΙΣΤΕΣ ΑΝΑΦΟΡΕΣ ΠΕΡΙΟΔΙΚΩΝ για την Ανατολική Μακεδονία\n‘’Ανεβαίνοντας’’ Τεύχος 8: Φαλακρό και πεζοπορικές Διαδρομές,\n‘’Ελληνικό Πανόραμα’’ (συλλεκτικά): Τεύχος Νο 3 Δάσος Ελατιάς, Τεύχος Νο 4 Παρθένο Δάσος, Τεύχος Νο 6 Ορεινές Πέστροφες Δράμας, Τεύχος Νο 15 Φαλακρό Όρος, Χιονότρυπα, ‘’Κορφές’’ / Τεύχος Νο 131: Πεζοπορική διαδρομή Αχλαδόρεμα – Φαρασινό ρέμα,\n‘’ΚΛΙΦ’’ / Τεύχος Νο 2: Δράμα – Παρανέστι με ποδήλατο,\n‘’Οξυγόνο 2’’ / Τεύχος 2: Παρθένο Δάσος Φρακτού.


Καταγγελία της Αριστερής Ανασύνθεσης για τραμπουκισμούς – Όλες οι Ειδήσεις από την άλλη Θεσσαλονίκη\nΚαταγγελία της Αριστερής Ανασύνθεσης για τραμπουκισμούς\nΗ Αριστερή Ανασύνθεση, συνιστώσα της ΑΝΤΑΡΣΥΑ, καταγγέλλει με ανακοίνωσή της μέλη της ΑΡΑΣ για τραμπούκικη επίθεση ενάντιων μελών της στο Πανεπιστήμιο της Πάτρας. Ολόκληρη η ανακοίνωση:\nΤην Τρίτη 14 Σεπτέμβρη στο Πανεπιστήμιο Πατρών συντρόφισσες και σύντροφοι, μέλη της Αριστερής Ανασύνθεσης, της ΕΑΑΚ και της ΑΝΤΑΡΣΥΑ δέχτηκαν επίθεση από ομάδα τραμπούκων της Αριστερής Αντικαπιταλιστικής Συσπείρωσης (ΑΡΑΣ). Με πρόσχημα τη διαφωνία τους για τον τρόπο εκπροσώπησης του αριστερού φοιτητικού σχήματος «Αντίλογος» των Μηχανολόγων Μηχανικών, δεκάδες μέλη της ΑΡΑΣ που ανήκουν στη συγκροτημένη με απόφαση της καθοδήγησης της ΑΡΑΣ ομάδα κρούσης, που αναφέρεται ως «Ομάδα Περιφρούρησης», προχώρησαν, εξοπλισμένα με κράνη και ξύλα, σε πρωτοφανούς βιαιότητας επίθεση, καταδιώκοντας, χτυπώντας και τραυματίζοντας φοιτητές μέσα στον πανεπιστημιακό χώρο. Το γεγονός συγκέντρωσε την προσοχή των αστικών ΜΜΕ (με τα αναμενόμενα αρνητικά για τα ΕΑΑΚ σχόλια) και οδήγησε σε έκτακτη σύγκληση του Πρυτανικού Συμβουλίου.\nΉταν μια ενέργεια προμελετημένη, προσχεδιασμένη, καθοδηγημένη από την ηγεσία της ΑΡΑΣ, με συμμετοχή μελών της ΑΡΑΣ και από άλλες πόλεις της Ελλάδας. Συνεχίζει το προηγούμενο ανάλογων πρακτικών της ΑΡΑΣ και σε άλλες περιπτώσεις στο παρελθόν, με τραμπουκισμούς, σεξιστικές επιθέσεις, συκοφαντίες ενάντια σε αγωνιστές της ευρύτερης Αριστεράς.\nΗ επίθεση αυτή δεν έχει καμιά σχέση με την Αριστερά, την ιστορία του κινήματος, τους αγώνες του λαού. Αποτελεί μορφή πολιτικού χουλιγκανισμού και αποπνέει λογική συμμορίας. Είναι σύμπτωμα βαθιάς πολιτικής και ιδεολογικής κρίσης. Δεν ανήκει στην κουλτούρα του πολιτικού μας χώρου η μαζική κάθοδος τραμπούκων, «στρατιωτικά» οργανωμένων, για να «καθαρίσουν την τιμή της οργάνωσης». Δεν έχει σχέση με το μαζικό κίνημα η λογική ότι οι συσχετισμοί στα σχήματα των κοινωνικών χώρων καθορίζονται με βάση τη βία. Είναι επικίνδυνη η πολιτική διαπαιδαγώγηση εκείνη που διαπλάθει ανθρώπους οι οποίοι θεωρούν ότι αριστερή στράτευση είναι να ταξιδεύουν από τη Θεσσαλονίκη στην Πάτρα για να δείρουν συναγωνιστές.\nΌταν έχουμε μπροστά μας τη μεγάλη μάχη ενάντια στην κυβέρνηση του Μνημονίου και τη χούντα ΕΕ – ΔΝΤ – ΕΚΤ, όταν στις σχολές επείγει να δοθεί η μάχη ενάντια στα μέτρα Διαμαντοπούλου, όταν η ΑΝΤΑΡΣΥΑ δίνει τη μεγάλη μάχη για να συγκροτηθεί το πολιτικό αντίπαλο δέος στην επίθεση του κεφαλαίου, τέτοιες πρακτικές είναι αντικειμενικά προβοκατόρικες. Υπονομεύουν τη δράση μέσα στο φοιτητικό κίνημα και δίνουν άλλοθι σε όσους απεργάζονται σχέδια καταστολής και αμφισβήτησης του Πανεπιστημιακού Ασύλου, συκοφαντούν την Αριστερά. Χτυπούν τα σχήματα της ΕΑΑΚ και μάλιστα σε μια πόλη, την Πάτρα όπου τα σχήματα έχουν σημαντική παρουσία και πρωτοπόρα δράση στο φοιτητικό κίνημα. Ξεδιπλώνουν ένα καταστροφικό παιχνίδι μωροφιλοδοξιών και μικροσχεδιασμών που απειλεί να αναιρέσει τις κατακτήσεις που με σκληρή προσπάθεια πέτυχαν τα τελευταία χρόνια οι αντικαπιταλιστικές δυνάμεις στους κοινωνικούς χώρους και στο πολιτικό πεδίο. Είναι πρακτικές εχθρικές προς την ΑΝΤΑΡΣΥΑ και συνολικά τον πολιτικό μας χώρο.\nΜε τέτοιες λογικές και αντιλήψεις δεν μπορούμε να συνυπάρχουμε. Δεν έχουν θέση στην αντικαπιταλιστική αριστερά, στην ΑΝΤΑΡΣΥΑ και στα σχήματα των κοινωνικών χώρων τέτοιες πρακτικές και οι φορείς τους. Πρέπει να καταδικαστούν και να απομονωθούν.\nΧωρίς κάθετο και πλήρη διαχωρισμό από τον τραμπουκισμό και τον πολιτικό χουλιγκανισμό η αντικαπιταλιστική και ριζοσπαστική αριστερά αυτοαναιρείται και αυτοϋπονομεύεται. Τα συγχωροχάρτια απέναντι στον τραμπουκισμό αποδείχθηκε ότι ενθαρρύνουν την κλιμάκωση της αντισυντροφικής βίας σε επίπεδα χωρίς επιστροφή. Τίθεται μπροστά σε όλους μας το δίλημμα: ή με μια ΑΝΤΑΡΣΥΑ που θα διευρύνει την απήχησή της, θα ανεβάζει τον πήχη των πολιτικών της συμφωνιών και θα βαθαίνει την δημοκρατική της λειτουργία από τα κάτω ή με την ΑΝΤΑΡΣΥΑ των εκβιασμών, των ανεξέλεγκτων «στρατηλατών» και της γενικευμένης έλλειψης εμπιστοσύνης.\nΔεν μας εκφοβίζουν οι τραμπουκισμοί. Μας θλίβει η κατάντια όσων τους σχεδίασαν και τους καθοδήγησαν. Δεν μας αφορούν λογικές «βεντέτας», όπως δηλώνουν όσοι αυτοκαταστροφικά προσπερνούν το πολιτικό επίδικο αυτών των φαινομένων. Κάνουμε την αυτοκριτική μας για την ευθύνη που έχουμε, στο βαθμό που αφήσαμε να αναπαράγονται εντός των ορίων της ριζοσπαστικής αριστεράς τέτοιες μορφές πολιτικής παθογένειας.\nΟι αγωνίστριες και οι αγωνιστές της Αριστερής Ανασύνθεσης δεν στρατεύτηκαν στην υπόθεση του κινήματος ούτε για «πολιτική μαγκιά», ούτε για έδρες στο Δ.Σ., ούτε για τους μικροσυσχετισμούς σε σχήματα και μέτωπα. Στρατεύονται γιατί τους εμπνέουν οι ηρωικοί αγώνες και οι θυσίες του λαού μας, γιατί θέλουν να αντισταθούν στο καθεστώς της καταπίεσης και της εκμετάλλευσης, γιατί πιστεύουν ότι ο κομμουνισμός είναι η νιότη του κόσμου. Ξέρουν καλά ότι η Αριστερά που θα είναι πραγματικά πρωτοπόρα στον αγώνα για μια κοινωνία χωρίς εκμετάλλευση και καταπίεση, πρέπει να είναι μια Αριστερά που από τώρα να κάνει πράξη στο εσωτερικό της αυτό το όραμα μιας διαφορετικής κοινωνικής οργάνωσης, χωρίς βία, εξαναγκασμό, διακρίσεις. Σε έναν τέτοιον αγώνα στρατευόμαστε και δεν θα αφήσουμε κανέναν να μπει εμπόδιο σε αυτόν.


Βόζεμπεργκ από Ηράκλειο: Σκληρά τα μέτρα που ψηφίστηκαν - Νέα Κρήτη\nΒόζεμπεργκ από Ηράκλειο: Σκληρά τα μέτρα που ψηφίστηκαν\nΗμερομηνία δημοσίευσης: 19/05/2017, 22:31\nΤελευταία ενημέρωση: 19/05/2017, 22:31\nΣκληρά μέτρα, εξαπάτηση και εκλογές ήταν τα βασικά θέματα γύρω από τα οποία επικεντρώθηκε η ευρωβουλευτής της Νέας Δημοκρατίας Ελίζα Βόζεμπεργκ στη συνέντευξη Τύπου που έδωσε σήμερα στη ΝΟΔΕ Ηρακλείου.\nΗ εκκρεμότητα της αξιολόγησης είχε αποτέλεσμα τα σκληρά, για τον ελληνικό λαό, μέτρα τα οποία ψηφίστηκαν στη χτεσινή συνεδρίαση στη Βουλή.\n«Η πραγματικότητα στην οικονομία είναι ζοφερή», υπογράμμισε μεταξύ άλλων, ενώ έκανε ειδική αναφορά σε ελεύθερους επαγγελματίες και αγρότες, επαγγελματικές ομάδες οι οποίες πλήττονται άμεσα, μεταξύ πολλών άλλων, από το νέο πακέτο μέτρων.\nΑσκώντας δριμεία κριτική για τους κυβερνητικούς χειρισμούς η κ. Βόζεμπεργκ τόνισε πως «Η ΝΔ προτείνει έναν έντιμο δρόμο προκειμένου η χώρα να βγει από τα μνημόνια».\nΡεπορτάζ: Φωτεινή Μαυροματάκη - Γιώτα Αρχοντάκη


05/03/16 - ΕΠΙΟ.ΣΥ. INFO\nΕννέα φοιτητές στο Πανεπιστήμιο του Ντέιτον των ΗΠΑ έχουν διαγνωστεί με παρωτίτιδα – Όλοι εκτός από έναν από τους φοιτητές είχαν πλήρως εμβολιαστεί κατά της λοίμωξης!\nΠροσθέστε σε αυτούς ακόμα 23 άτομα ενός άλλου κολεγίου που παρουσιάζουν τυπικά συμπτώματα.\nΌλοι εκτός από έναν από τους φοιτητές είχαν πλήρως εμβολιαστεί κατά της λοίμωξης!\nΌλοι οι φοιτητές του εν λόγω πανεπιστημίου υποχρεούνται να λάβουν το εμβόλιο MMR, το οποίο προστατεύει από παρωτίτιδας, ιλαράς και της ερυθράς, πριν από την έναρξη των μαθημάτων – εκτός εάν η ιατρική κατάσταση τους το εμποδίζει.\nΟι περιπτώσεις τόσο τις παρωτίτιδας όσο και της ιλαράς σε όλη τη χώρα έχουν κάνει χιλιάδες φορές τον γύρο των ΜΜΕ, σχεδόν πάντα κατηγορώντας τα “χαμηλά ποσοστά εμβολιασμού.” Ωστόσο, το Πανεπιστήμιο του Ντέιτον προέβη σε δήλωση ότι το εμβόλιο MMR είναι αναποτελεσματικό είναι ο πραγματικός ένοχος, σύμφωνα με το wyso.org.\nΗ Yοutz λέει ότι υψηλά ποσοστά ανοσοποίησης βοηθούν να περιοριστεί η εξάπλωση της νόσου, αλλά τα νούμερα που παραθέτει λένε άλλα, ότι το εμβόλιο δεν πιάνει 100% και δεν είναι αποτελεσματικό, όπως το περίμεναν και αφήνει υπονοούμενα.\nΗ Ολλανδία αγοράζει 15 εκατομμύρια χάπια ιωδίου για την περίπτωση πυρηνικού ατυχήματος ή πολέμου! Τι περιμένουν;;;\nΟι κυβερνήσεις στις πιο πολλές χώρες δεν είναι να τις εμπιστεύεσαι, η κυβέρνησή μας μας πούλησε τόσες φορές στους βρικόλακες των Βρυξελλών…. θα μας φέρει την κάρτα με το τσιπακι και θα μας κατασκοπεύει σε όλες μας τις οικονομικές ανταλλαγές και τα έξοδα μας….. θα μας λένε ότι όλα γίνονται για την οικονομική μας διέξοδο από την κρίση…. οι σημερινοί Έλληνες αλλά και οι άλλοι ευρωπαίοι πολίτες δεν εχουν καταλάβει ακόμα σε τι φασιστικό κατασκεύασμα έχουν παραδοθεί!!!\nΜόλις διάβασα ότι η ολλανδική κυβέρνηση για παράδειγμα που “φροντίζει” υπερβολικά καλά για τους πολίτες της…. και για την δημόσια υγεία τους, αρχίζει να παίρνει μέτρα για την περίπτωση μιας πυρηνικής καταστροφής στην Ευρώπη! Γιατί άραγε; Τι περιμένει η κυβέρνηση τους αλλά και οι άλλες;\nΗ κυβέρνηση σε αυτή τη χώρα έχει σχεδιάσει να κανει εργοστάσια πυρηνικής ενέργειας αλλά από την άλλη πλευρά θέλει τώρα την αγορά δεκαπέντε εκατομμύριων δισκίων με ιώδιο για να αντιμετωπίσει μια πυρηνικη καταστροφή που θα μπορούσε να συμβεί στην Ευρώπη.\nΓια παράδειγμα μετά την καταστροφή του πυρηνικού σταθμού στη Φουκουσίμα στην Ιαπωνία η κυβέρνηση δεν έκανε τίποτα για να προστατέψει τη ζωή των πολιτών της. Η ζωή μετά την καταστροφή του εργοστασίου κυλούσε κανονικά σαν να μην είχε συμβεί ένα μεγάλο ατύχημα.\nΤα βελγικά εργοστάσια πυρηνικής ενέργειας που βρίσκονται ακριβώς δίπλα στην Ολλανδία έχουν απειληθεί από πιθανούς τρομοκράτες οι οποίοι θα μπορούσαν να προκαλέσουν μια πυρηνική καταστροφή. Ίσως θυμάστε περιπτώσεις με εκρήξεις τους περασμένους μήνες στο Βέλγιο που είχαν συμβεί στα εργοστάσια αυτά.\nΤον επόμενο μήνα, δεκαπέντε εκατομμύρια χάπια ιωδίου θα φτάνουν στην Ολλανδία. Τα χάπια, τα οποία έχουν παραγγελθεί από το Υπουργείο Υγείας πρέπει να προστατέψουν τις επιπτώσεις τις υγείας μετά από ένα πυρηνικό ατύχημα, έτσι αναφέρει μια μεγάλη εφημερίδα στη χώρα, η Telegraph.\nΤα δεκαπέντε εκατομμύρια χάπια είναι μια προσθήκη στο απόθεμα των περίπου πέντε εκατομμύριων δισκίων που ήδη έχουν. Η υπουργός παρουσίασε ένα σχέδιο για την παροχή δισκίων ιωδίου για παιδιά κάτω των 18 ετών και για τις έγκυες γυναίκες σε μια ακτίνα εκατοντάδων χιλιομέτρων γύρω από πυρηνικά εργοστάσια.\nΤο υπουργείο φαίνεται τα χάπια τα θέλει για να προστατεύσει τα ατομα ηλικίας μεταξύ 18 και 40 ετών. Για τους υπόλοιπους πολίτες τίποτα!! Καμία προφύλαξη εναντίον της πανούκλας των πυρηνικών δηλητηρίων που θα δημιουργηθούν μετα από ένα ατύχημα…\nΣε περίπτωση ατυχήματος βάλτε λίγο ιώδιο σε κάποιο μέρος του κορμιου σας για την προστασία σας. Μετά απο έρευνες που έχουν γινει για τους θυρεοειδής, έχει αποδειχτεί οτι η χρήση του ιωδίου ως «προστατευτικό» για πληγές προστατεύει το θυροειδή αδένα σας για ένα μεγάλο διάστημα και σε περίπτωση πυρηνικού ατυχήματος στην Ευρώπη.. Η Betadine/το ιώδιο από το μπουκάλι στο κουτί πρώτων βοηθειών σας, σας προστατεύει για ένα διάστημα μερικών μηνών.\nΗ Αλεξάνδρα Τσόλκα γράφει για των ζωάρα των celebrities\nΔεν έκλεψαν τα λεφτά τους, φυσικά, αλλά κάποια αφεντικά τους τα έδωσαν για τις υπηρεσίες τους, σε κανάλια χρεωκοπημένα, αφανισμένα και μη ικανά να καταβάλουν, στους άλλους, στους απλούς εργαζόμενους και νεοσκλάβους της εποχής ακόμα και το επίδομα του Πάσχα. Κάποιοι υπερτιμημένοι, μερικοί απλά εξυπηρετικοί, αρκετοί σκέτο τυχεροί αλλά αρκούντως υποχωρητικοί και ελάχιστοι επειδή τους άξιζε, βρεθήκαν σε εποχές που στην ίδια δουλειά όποιος παίρνει 1000αρικο είναι αξιοζήλευτος να κάνουν και αυτό το Πάσχα τις διακοπές τους στις Κυκλάδες, σε εξωτικούς προορισμούς και ευρωπαϊκές πρωτεύουσες. Για εμάς τους πληβείους φυσικά και το Ζούμπερι εξωτικός προορισμός μοιάζει, ειδικά αν δεις τις τιμές των εισιτήριων για την Μύκονο και την νέα Μύκονο της εξουσίας, την Πάρο!\nΔυο άτομα με αυτοκίνητο το θέλουν ένα 400αρακι για πήγαινε – έλα. Βάλε εκεί βενζίνες, μαγειρίτσες σε λουσάτα ρεστοράν, αρνιά ψητά στα σπίτια με τις εκλεκτές παρέες, κρασιά ποιότητας και ουίσκι παλαιωμένα και καπνιστά και έφυγαν σε τέσσερις μέρες τα μηνιάτικα ενός χρόνου εμάς των κοινών θνητών που πληρώνουμε τα σπασμένα μιας κρίσης εκλεκτικής, όπου οι πλούσιοι παραμένουν πλούσιοι και τα λαμόγια ακόμα πιο πλούσιοι και υπεράνω.\nΠολιτικοί και μεγαλοδημοσιογράφοι συναντιούνται στα στενάκια της Πάρου για κάνα νηστίσιμο σούσι, ή για εδέσματα για λίγους χρυσοπληρωμένα στα γνωστά στέκια. Από κει θα περάσουν η καλλίπυγoς τελεστάρ και σταρλετίτσες για να πάθουν σιελόρροια, τα παραλυμένα γερόντια της εξουσίας, ενώ οι σύζυγοι τους θα είναι απασχολημένες με την απαρίθμηση κουραστικών αγορών σε συνολάκια και τρόφιμα, που επαρκούν για τη σίτιση και την ένδυση όλων των προσφύγων του Πειραιά. Στην γειτονική Μύκονο, ξεπεσμένα στελέχη ιδιωτικών σταθμών και συνοικιακές καλλονές που πέρασαν απ τα πλατό τους, θα αγκαλιάζονται στις ξαπλώστρες στο πλάι ενός Αιγαίου παγωμένου και αιματοβαμμένου. Θα ανταλλάσσουν γαλαντόμες φιλοφρονήσεις και σεξουαλικά υπονοούμενα, αδιαφορώντας αν η θάλασσα μπροστά τους ξεβράσει πτώματα πνιγμένων παιδιών και πορτοκαλί, ξεφούσκωτα σωσίβια!\nΦυσικά η μόδα του Ντουμπάι, που μονοπωλούσε ως προορισμός το ενδιαφέρον των διάσημων και υπεράνω κρίσης συμπατριωτών μας, κόπασε. Τώρα άλλοι εξωτικοί προορισμοί, όπως οι παράδεισοι του Ινδικού ωκεανού, αφορούν εκείνους που θέλουν να σπαταλήσουν τα χρήματα τους, να ζήσουν τη ζωή τους, να κάνουν τις εκκεντρικότητες τους, μακριά από αήθη, «λαϊκιστικά» σχόλια σαν τα δικά μου. Και μια νεαρή κυρία των ειδήσεων, τρυφερή ψυχή, πήγε όλο ρομαντισμό στο αιώνιο Παρίσι… Αλίμονο! Αν δεν γεμίσουν κοσμοπολίτικα τις μπαταρίες τους, πως θα γυρίσουν να χύσουν κροκοδείλια δάκρυα για τη χώρα και το λαό που υποφέρει; Πως θα προτείνουν λύσεις; Δεν έχουμε για ψωμί; Ε! Ας φάμε παντεσπάνι, αν και έχει πολλές θερμίδες και δε θα μας το συνιστούσαν! Με το πέρας των διακοπών τους, των πρώτων μετά τον χειμώνα, θα επιστρέψουν στις μικρές μας οθόνες, για να μας κουνήσουν το δάχτυλο για το πόσο κακοί είμαστε οι Έλληνες, που δεν ξέρουμε να ψηφίζουμε, που δεν παίρνουμε αποδείξεις, που δεν τους ακούμε τυφλά, ώστε να τους κάνουμε ακόμα πιο πλούσιους και να σκέφτονται πως θα μας σώσουν δίπλα στις πισίνες τους, ενώ πίνουν το απογευματινό τους απεριτίφ…\nΠαραιτούνται 4 βουλευτές του ΣΥΡΙΖΑ αφού πρώτα ψηφίσουν τα μέτρα!\nEντατικό μασάζ σε βουλευτές του ΣΥΡΙΖΑ ώστε να περάσει το Ασφαλιστικό με 153 ψήφους στην διάρκεια των εορτών. Σύμφωνα με πληροφορίες το Μέγαρο Μαξίμου ζήτησε από τους αντάρτες πρώτα να υπερψηφίσουν και στην συνέχεια να παραιτηθούν, όπως έκανε δηλαδή ο Γαβριήλ Σακελλαρίδης.\nΟ Τσίπρας εκτιμά ότι έτσι θα καταφέρει να περάσει τον κάβο αλλά και οι αντάρτες (3-4 από τους 53) θα μπορούν να υποδύονται τους αντιμνημονιακούς ήρωες κατόπιν εορτής.\nΛέγεται ότι το τρυκ πρόκειται να λειτουργήσει και να περάσουν τα μέτρα. Οσο για την συνέχεια γαία πυρί μειχθήτω. Είναι χαρακτηριστικό άλλωστε ότι οι βουλευτές και τα στελέχη του ΣΥΡΙΖΑ πέρασαν τις εορτές κρυβόμενοι.\nΣύμφωνα με το Πρώτο Θέμα Φίλης και Σκουρλέτης αναζήτησαν καταφύγιο σε απομακρυσμένες περιοχές της Αρκαδίας.\nΚι επειδή οι διακοπές σημαίνουν χαλάρωση ο υπουργός Παιδείας δεν έχασε την ευκαιρία να πιεί και έναν καφέ στο Smyrosresort παρέα μια συντροφιά φίλων του σε μια απομακρυσμένη περιοχή προκειμένου να αποφύγει… δυσάρεστες για τον ίδιο συναντήσεις, όπως αυτές που έχουν το τελευταίο διάστημα υπουργοί και βουλευτές του ΣΥΡΙΖΑ.\nΚανένας Δημόσιος Υπάλληλος!\n-Δώσαμε (η Τρόικα) 3 εναλλακτικές στον κ. Παπακωνσταντίνου-άρχισε να διηγείται ο Μπομπ Τρα. H πρώτη ήταν να απολυθούν άμεσα 150.000 δημόσιοι υπάλληλοι. Ο Παπακωνσταντίνου που τον είχαμε στην άλλη άκρη του ακουστικού μας είπε «περιμένετε να ενημερώσω τον κ. Παπανδρέου». Ήμασταν στη γραμμή όταν μας μετέφερε την κάθετη άρνηση του τότε πρωθυπουργού, «με τίποτε, είναι ψηφοφόροι μας, αυτοί μας στηρίζουν». Η δεύτερη εναλλακτική ήταν να γίνει άμεσα και χωρίς καθυστέρηση μια καταιγίδα αποκρατικοποιήσεων. Κι αυτό το αρνήθηκε με το ίδιο επιχείρημα «αυτοί μας στηρίζουν». Η τρίτη και τελευταία εναλλακτική ήταν το κόψιμο μισθών και συντάξεων.\n«Ναι αυτή είναι η καλύτερη λύση…Αυτό να κάνουμε…» μας απάντησαν ομόφωνα οι κ.κ Παπανδρέου και Παπακωνσταντίνου.\nΗ Denver Regional Transportation District εγκαινίασε μία νέα σιδηροδρομική γραμμή που ενώνει το κέντρο της πόλης (Denver Union State) με το Διεθνές Αεροδρόμιο του Ντένβερ στις 22 Απριλίου.\nΠρόκειται για γραμμή 37χλμ και ουσιαστικά είναι μία Προαστιακή γραμμή, η πρώτη που άνοιξε κάτω από το πρόγραμμα FasTracks. Το κόστος έφτασε το αστρονομικό ποσό ων 1,2 δις δολαρίων.\nΤα δρομολόγια θα εκτελούνται κάθε 15 λεπτά και η διάρκεια του ταξιδιού θα είναι 37 λεπτά ενώ θα περιλαμβάνει και 8 στάσεις. Τα τρένα που εξυπηρετούν τη γραμμή είναι ηλεκτροκίνητοι συρμοί 4 βαγονιών και προμηθεύτηκαν από την Hyundai Rotem, εταιρεία που έχει προμηθεύσει και το Αθηναϊκό Μετρό με τα βαγόνια 2ης και 3ης γενιάς.\nΟφθαλμοφανή τα αποτελέσματα της πολιτικής ενός έτους - Τρέμουν την οργή του κόσμου για τα νέα μνημόνια και τους φόρουςΣτις 12 Απριλίου του 2015 ο Αλέξης Τσίπρας και ο Πάνος Καμμένος, οι δύο κυβερνητικοί εταίροι, γιόρτασαν το Πάσχα δίπλα στους Έλληνες πολίτες. Τότε βέβαια, η κυβέρνηση ΣΥΡΙΖΑ-ΑΝΕΛ είχε μόνο 2,5 μήνες ζωής, δεν είχε υπογράψει κανένα μνημόνιο και ήταν όλα τελεία και ιδανικά για τους υπουργούς και βουλευτές του ΣΥΡΙΖΑ. Από τότε, όμως, μεσολάβησε, η «περήφανη» 17ωρη διαπραγμάτευση, το τρίτο μνημόνιο και τώρα ήρθε και το τέταρτο με τα μέτρα ύψους εννέα δισ. ευρώ!\nΈτσι, οι Συριζαίοι ήταν άφαντοι από την Ανάσταση αλλά και από τις κατά τόπους περιφορές του Επιταφίου, το βράδυ της Μεγάλης Παρασκευής και επειδή η εικόνα είναι αδιάψευστος μάρτυρας, οι παρακάτω φωτογραφίες κάνουν ξεκάθαρο το πόσο πολύ άλλαξαν μέσα σε 12 μήνες τα δεδομένα για την κυβέρνηση, με τα αποτελέσματα της πολιτικής ενός έτους να είναι πλέον οφθαλμοφανή.\nΣτο χρονικό διάστημα που μεσολάβησε άλλαξαν πολλά για την κυβέρνηση του Αλέξη Τσίπρα και τον ίδιο τον πρωθυπουργό ο οποίος φέτος επέλεξε να περάσει τις ημέρες του Πάσχα «ινκόγκνιτο» και υπό αυστηρή φρούρηση, ενώ πέρυσι είχε βρεθεί στο πλευρό των πολιτών.\nΠράγματι, σε μια προσπάθεια να ξεφύγουν από την οργή του κόσμου, έπειτα και από το περιστατικό στην κεντρική αγορά της Θεσσαλονίκης, όπου κλιμάκιο του ΣΥΡΙΖΑ Α' Θεσσαλονίκης δέχθηκε οξύτατη φραστική επίθεση από πολίτες, τα στελέχη της κυβέρνησης και οι βουλευτές του ΣΥΡΙΖΑ ήταν φέτος εξαφανισμένοι από τις όλες τις πασχαλινές εκδηλώσεις.\nΤο νέα σκληρά μέτρα, το νέο μνημόνιο και τα σκάνδαλα με τους μετακλητούς -και όχι μόνο- που έχουν αποκαλυφθεί τον τελευταίο χρόνο για το κόμμα του κ. Τσίπρα έχουν δημιουργήσει ένα εκρηκτικό κλίμα εις βάρος των βουλευτών και των υπουργών της κυβέρνησης οι οποίοι, φοβούμενοι τις σφοδρές αντιδράσεις του λαού, φέτος απεφάσισαν να κρυφτούν και να περάσουν μακριά από τον λαό και τα φώτα της δημοσιότητας το Πάσχα.\nΤι διαφορά κάνει, όμως, ένας χρόνος... Πέρυσι ο πρωθυπουργός είχε παρακολουθήσει χαμογελαστός την Ακολουθία του Επιταφίου στην Αγία Αικατερίνη της Πλάκας, έχοντας στο πλευρό του την σύντροφό του Περιστέρα Μπαζιάνα αλλά και και τον τέως Κυβερνητικό Εκπρόσωπο Γαβριήλ Σακελλαρίδη, ενώ δεν σταματούσε να μιλά και να χαιρετά τους πιστούς που τον πλησίαζαν για να τον χαιρετήσουν. Όσον αφορά στην Κυριακή του Πάσχα, ο πρωθυπουργός είχε βρεθεί στην Αίγινα μαζί με τον τέως υπουργό Οικονομικών Γιάνη Βαρουφάκη και τον υπουργό Επικρατείας, Αλέκο Φλαμπουράρη.\nΤο 2015 ο Αλέξης Τσίπρας παρακολούθησε τον Επιτάφιο στην Πλάκα\nΦέτος, όμως, ο κ. Τσίπρας πέρασε το πρώτο μισό των μίνι διακοπών του Πάσχα με τον Πάνο Καμμένο, με τον οποίο «απέδρασε» στην Ύδρα τη Μεγάλη Παρασκευή, ενώ στη συνέχεια -και με ενδιάμεσο μια επίσκεψη στη φρεγάτα του Πολεμικού Ναυτικού «Αδρίας»- πέρασε το υπόλοιπο μισό των διακοπών του με ορισμένους εκ των κορυφαίων της κίνησης των «53», τον Ευκλείδη Τσακαλώτο και την Τασία Χριστοδουλοπούλου με τον σύζυγό της Θοδωρή Δρίτσα.\nΠάσχα με τον Καμμένο στην φρεγάτα του Πολεμικού Ναυτικού «Αδρίας» το 2016\nΑξίζει, επίσης, να θυμηθεί κανείς ότι πέρυσι η κυβέρνηση είχε γιορτάσει το Πάσχα με ένα μεγάλο γλέντι στο Γουδή. Για την ακρίβεια, ο Πάνος Καμμένος είχε μετατρέψει σε υπαίθρια ψησταριά το Άλσος Στρατού στο Γουδή. Οι μπάντες των Ενόπλων Δυνάμεων έπαιζαν δημοτικά και λαϊκά τραγούδια, αναλαμβάνοντας τη διασκέδαση των Αθηναίων που αντιμετωπίζουν οικονομικές δυσκολίες και έμειναν στο κλεινόν άστυ, ενώ ο υπουργός Εθνικής Άμυνας είχε φτάσει τότε στο σημείο εν μέσω χειροκροτημάτων από τους Αθηναίους που έσπευσαν να επωφεληθούν από την πρωτοβουλία του υπουργείου.\nΟ Πάνος Καμμένος γιόρτασε πέρυσι το Πάσχα στο Γουδή\nΜαζί του ήταν και η Έλενα Κουντουρά\nΌπως φαίνεται, το σκηνικό για την κυβέρνηση έχει αλλάξει τελείως και τώρα, έναν χρόνο μετά, είναι πλέον οφθαλμοφανή τα αποτελέσματα της πολιτικής του ΣΥΡΙΖΑ που έφερε για τους πολίτες νέα μνημόνια και νέους φόρους και την κυβέρνηση αντιμέτωπη με την οργή του λαού.\nΗ Λέστερ ξεσκέπασε τα λαμόγια στην… Ελλάδα!\nΈγινε, τελικά. Η γκραν σουξέ έκπληξη. Η μέγιστη της αιωνιότητος. Πρωταθλητής Αγγλίας ο Λεβαδειακός. Όπως το λέω. Σαν να πήρε το πρωτάθλημα στην Ελλάδα ο Πλατανιάς. Ούτε καν ο Πανιώνιος και ο Ηρακλής που έχουν μια προϊστορία. Στο πιο δύσκολο πρωτάθλημα του κόσμου, χωρίς αμφιβολία, που δεν είναι μονοπώλιο, αλλά διεκδικείται από 3 και 4 και 5 ομάδες, τις γνωστές, τις διεθνείς, τις παραδοσιακές του νησιού, υπερίσχυσε σε αυτή τη δόση ο Παναιτωλικός της Αγγλίας.\nΤι σημαίνει τούτη η Ομηρικού τύπου επιτυχία της Λέστερ, μάλιστα δύο αγωνιστικές πριν το τέλος; Τι δείχνει εδώ στην Ελλάδα η δίχως προηγούμενο έκπληξη από καταβολής ποδοσφαίρου, να κατακτήσει το πρωτάθλημα στην Αγγλία ο Παναθρακικός της; Με το μπαρδόν, αυτό που εδώ και 35 χρόνια έλεγε ο αποδυτηριάκιας. Ότι εύκολα, πολύ εύκολα εδώ στην Ελλάδα μπορεί να το πάρει και μια από τις λεγόμενες «μικρές» ομάδες. Πάρα πολύ εύκολα.\nΓιατί; Δεν υπάρχουν μεγάλες ομάδες στην Ελλάδα. Γι’ αυτό. Οι «μεγάλες» ομάδες στην Ελλάδα είναι καφενεία. Σκέτα καφενεία. Όπως το λέω.\nΜια ζωή Ολυμπιακός, Παναθηναϊκός, ΑΕΚ, ΠΑΟΚ, Άρης, αυτά τα βαριά ονόματα, στην πραγματικότητα δεν υπήρξαν ποτέ μεγάλες και αξιοσέβαστες ομάδες. Απλώς έχουν περισσότερο κόσμο, περισσότερο χρήμα, καλύτερους παίκτες. Όχι οργάνωση μαγαζιού, όμως. Όχι και ομάδες δουλεμένες να τις βλέπεις στο γήπεδο και να τις χαίρεσαι.\nΈχανε, για παράδειγμα, το πρωτάθλημα για 10 χρόνια ο Ολυμπιακός επειδή ήταν ένα καφενείο. Τόσο απλά. Ας ξόδευε τ’ άντερά του στις μεταγραφές. Και λέγανε ότι τους κυνηγάει το κράτος, η διαιτησία, το κατεστημένο. Ένα καφενείο έφτασε στον υποβιβασμό η ΑΕΚ. Ένα σκέτο καφενείο. Το ίδιο και ο Άρης. Ένα κανονικό καφενείο κυκλοφορεί μέχρι σήμερα ο ΠΑΟΚ. Αυτή είναι η αλήθεια.\nΗ Λέστερ. Για όσους βλέπουν, η εν λόγω ομαδούλα δεν πέτυχε μόνο τον άθλο, αλλά και το μεγαλύτερο ξεβράκωμα των ελληνικών ομαδάρων. Που μια ζωή λαμογιάρουν. Βαρβάτοι επιχειρηματίες μπαίνουν στο ποδόσφαιρο και δεν λειτουργούν ως επιχειρηματίες της μπάλας. Δεν προσαρμόζονται δημιουργικά στον χώρο. Όχι. Το μόνο που κάνουν είναι να λαμογιάρουν με τον κόσμο. Να καλοπιάνουν τον κόσμο. Να το παίζουν αγαπητικοί της ομαδάρας τους. Και να παριστάνουν τους εισαγγελείς για να δικαιολογούν την προσωπική τους αποτυχία. Που δεν είναι αποτυχία.\nΌταν δεν μπορείς, κύριε πρόεδρε, να παρουσιάσεις ομάδα της προκοπής, τότε είσαι της πλάκας πρόεδρος, όχι αποτυχημένος. Και γαμώ τα λεφτά σου. Να, γιατί εύκολα, πολύ εύκολα στην Ελλάδα και μια μικρή ομάδα άνετα χτυπάει το πρωτάθλημα. Επειδή και με λιγότερα λεφτά μπορεί να το πάρει αυτή. Μας το έδειξε κατάμουτρα η Λέστερ.\n(Video).Όλη η δομή της οργάνωσης του Σόρος »λευκά κράνη».Πράκτορες των Αμερικανών,των …\n… Εβραίων και των Εγγλέζων,οι εργαζόμενοι σε αυτό το μόρφωμα της νέας εποχής.\nΈνα εξαιρετικό βίντεο και μια απεικόνιση που δείχνουν και ενημερώνουν με ασφάλεια για το τι κρύβεται πίσω από την οργάνωση του Σόρος στην Συρία »λευκά κράνη»,φέρνει σήμερα στην δημοσιότητα το dioptranews.\nCIA,Εγγλέζοι πράκτορες,εβραικές μυστικές υπηρεσίες,όλα τα »καλά»παιδιά μαζί,για να ανατρέψουν τον Μπασάρ αλ Άσαντ.Δεν είναι τυχαίο,πως η ρωσική πολεμική αεροπορία,κάθε λίγο και λιγάκι,χτυπά τα διαρκώς μετακινούμενα στρατηγεία της οργάνωσης του Σόρος.\nΠΙΕΣΕΙΣ ΣΤΟΝ ΤΣΙΠΡΑ ΝΑ ΤΑ ΤΙΝΑΞΕΙ ΟΛΑ ΣΤΟΝ ΑΕΡΑ! Εισηγήσεις στον πρωθυπουργό να αρνηθεί τα μέτρα – Έτοιμο από το περασμένο καλοκαίρι το σχέδιο για τη δραχμή ;\nΕισηγήσεις στον Αλέξη Τσίπρα να προχωρήσει τώρα στην ηρωική έξοδο από το Μέγαρο Μαξίμου προκειμένου να μην γραφτεί στην ελληνική ιστορία με τα πιο μελανά χρώματα που έχει γραφτεί κάποιος αριστερός, κάνουν στελέχη του Μεγάρου Μαξίμου.\nΜε τη λογική ότι η εφαρμογή μνημονιακών μέτρων δεν επιτρέπει σε καμία κυβέρνηση να παραμείνει για καιρό στην εξουσία, κορυφαίοι παράγοντες του Μαξίμου εισηγούνται στον πρωθυπουργό να μην ταυτιστεί με το μνημονιακό μπλοκ και να αποδράσει τώρα που είναι καιρός, π.χ. μέσω της προσφυγής στις κάλπες. Δεδομένου όμως της στάσης των δανειστών απέναντι στην Ελλάδα αλλά και της κόπωσης και της έλλειψης εμπιστοσύνης που υπάρχει τον τελευταίο χρόνο, τότε στο τραπέζι το περιβόητο σχέδιο Σόιμπλε για εθνικό νόμισμα. «Αν οι δανειστές επιμείνουν στη νομοθέτηση των προληπτικών μέτρων, στέλνουν το μήνυμα ότι έχουν λάβει την απόφαση να οδηγήσουν τη χώρα εκτός ευρώ. Μας οδηγούν στη δραχμή» ήταν η φράση που ακούστηκε στο τελευταίο μίνι υπουργικό συμβούλιο, όταν αποφασίστηκε να μην περάσουν από τη Βουλή τα εν λόγω μέτρα.\nΕξάλλου, στις αρχές του 2016 -με αφορμή τις αποκαλύψεις του πρώην υπουργού Οικονομικών Γιάνη Βαρουφάκη περί ύπαρξης Plan B- είχαν δει το φως της δημοσιότητας πληροφορίες σύμφωνα με τις οποίες υπήρχε συγκεκριμένο σχέδιο για την επιστροφή της χώρας στη δραχμή. Όλα ήταν έτοιμα: από την οργάνωση των συσσιτίων, τη συγκέντρωση φαρμάκων, την απόπειρα ελέγχου όλου του συστήματος τηλεπικοινωνιών της χώρας αλλά και την έκδοση νομίσματος. Μια από τις πτυχές του σχεδίου προέβλεπε ότι το Μέγαρο Μαξίμου θα αναλάμβανε να οργανώσει συσσίτια και ότι οι αρμοδιότητες του ορισμού των στελεχών που θα διαχειρίζονταν τα δελτία τροφίμων σε περίπτωση έκτακτης ανάγκης περνούσαν αποκλειστικά στο γραφείο του πρωθυπουργού.\nΗ… άρνηση του Τσίπρα Ωστόσο, όλα αυτές οι εισηγήσεις δεν φαίνεται να βρίσκουν απήχηση από τον πρωθυπουργό, ο οποίος αφενός δεν είναι διατεθειμένος να φύγει από το Μαξίμου και αφετέρου δεν φαίνεται να έχει το σθένος να σηκώσει το βάρος ενός εθνικού νομίσματος. Άλλωστε, οι εξελίξεις του περασμένου καλοκαιριού το αποδεικνύουν περίτρανα… Σημειωτέον δε ότι σύμφωνα με το πρωθυπουργικό επιτελείο η οικονομία είναι τόσο συμπιεσμένη που το κλείσιμο της αξιολόγησης (έστω και με αιματηρά μέτρα) θα «εκτοξεύσει» την ανάπτυξη…\nΗ Σύγχρονη Βαβέλ!!\nΚαταρχάς Χριστός Ανέστη , καλή Ανάσταση σε όλους ψυχική και σωματική!!\nΔιαβάζουμε για Credit Events, πολιτικοί κάνουν λόγο για Financial Default τα spreads ανεβαίνουν, όλο και περισσότερες χώρες υποβαθμίζονται χάνοντας την πιστοληπτική ικανότητα, τα άλλοτε τριξίματα στην Ευρώπη έχουν μετατραπεί σε θόρυβο, σε λίγο οι άλλοτε αγαπημένες χώρες θα γίνουν άσπονδες πεθερές και έχεις εκείνο το καταραμένο κτίριο της Ευρωπαϊκής Ένωσης να στέκει προφητικά με νόημα…\nΟι υποστηρικτές λένε ότι «αντανακλά την ατελή φύση της Ευρώπης».\nΩστόσο κάποια έρευνα για το θέμα αυτό αποκαλύπτει το σκοτεινό και βαθύ συμβολισμό του κτιρίου. Εκθέτοντας την πραγματική πηγή έμπνευσης πίσω από το κτίριο «Louise Weiss» εκθέτει τις εσωτερικές πεποιθήσεις της παγκόσμιας ελίτ, τις σκοτεινές προσδοκίες τους και την ερμηνεία των αρχαίων γραφών.\nΗ ιστορία λέει ότι ο Πύργος της Βαβέλ δεν ολοκληρώθηκε ποτέ.\nΈτσι ο ΟΗΕ το κοινοβούλιο συνεχίζει ουσιαστικά το ημιτελές έργο του Nεμρωδ το διαβόητο τύραννο, ο οποίος με την κατασκευή του Πύργου της Βαβέλ αψηφούσε τον Θεό.\nΗ ιστορία του Νεμρώδ και του Πύργου της Βαβέλ εμφανίζεται σε πολλά κείμενα των αρχαίων πολιτισμών, συμπεριλαμβανόμενων του Εβραϊκού του Ελληνικού του Ισλαμικού και της Καμπάλα.\nΟ Νεμρώδ ήταν ο πρώτος Βασιλιάς με την κατακλυσμιαία καταστροφή. Στην αυτοκρατορία του περιλάμβανε την Βαβυλώνα την Ουρούκ την Ακκάδ και την Καλνέχ. Είναι γνωστό ότι ο συγκεκριμένος τύραννος επιδίωκε να εξαλειφθούν οι θρησκευτικές πεποιθήσεις.\nΤους έπεισε να μην αποδίδουν την ευτυχία τους στον Θεό, αλλά σαν να ήταν μέσα από τις πράξεις τους ευτυχισμένοι, να πιστεύουν στο δικό τους θάρρος που έφερνε αυτή την ευτυχία.\nΕπίσης άλλαξε σταδιακά την εξουσία σε τυραννία, μια και οι άντρες του πλέον αμφισβητούσαν τον Θεό και έπρεπε να τους έχει υπό τον έλεγχο του».\nΣύμφωνα με βιβλικές αφηγήσεις η Βαβέλ ήταν η πόλη που ένωσε την ανθρωπότητα, όλοι μιλούσαν την ίδια γλώσσα και είχαν μεταναστεύσει από την Ανατολή. Ήταν η πατρίδα, γενέτειρα του Νεμρώδ.\nΑποφάσισε, πως η πόλη θα έπρεπε να έχει έναν πύργο τόσο απέραντο που η κορυφή του θα βρισκόταν στους ουρανούς. Ωστόσο ο πύργος δεν κατασκευάστηκε για να ευχαριστήσει τον Θεό, αλλά για να αναδείξει την δόξα του ανθρώπου δημιουργώντας ένα κίνητρο που θα άφηνε το όνομα των κατασκευαστών.\nΣε εβραϊκό κείμενο στο Midrash υπάρχει μια έκδοση που οι κατασκευαστές λένε:\n«Ο Θεός δεν έχει κανένα δικαίωμα να κρατά τον πάνω κόσμο για τον εαυτό του αφήνοντας τον κάτω για εμάς. Έτσι θα φτιάξουμε έναν πύργο με ένα είδωλο στην κορυφή που θα κρατά ένα σπαθί δείχνοντας την διάθεση μας να πολεμήσουμε τον Θεό».\nΗ κατασκευή του Ευρωκοινοβουλίου σε συνάρτηση με την εικόνα του πύργου της Βαβέλ στέλνει ένα μήνυμα. Ότι ο Νεμρώδ είχε την σωστή φιλοσοφία και ότι η κατασκευή του πύργου της Βαβέλ ήταν σωστή σκέψη!\nΑυτές είναι σημαντικές εντολές από τις εσωτερικές πεποιθήσεις της ελίτ του κόσμου.\nΔεν είναι Χριστιανοί ή οτιδήποτε σχετικό. Το σύστημα λατρείας τους είναι με βάση τις μυστικιστικές θρησκείες ( παγανιστικές τελετές, η λατρεία του Ήλιου, τον Εωσφόρο πιστεύοντας ότι αυτός, ο Εωσφόρος, έδωσε τα φώτα του πολιτισμού στον άνθρωπο αντικρούοντας τον Θεό που ήθελε να κρατήσει τον άνθρωπο στο σκοτάδι).\nΗ Νέα Παγκόσμια Τάξη (σ. Αφ: αν επικρατήσει) θα έχει αποβάλει πλήρως τον Θεό από την ζωή, επιβάλλοντας μια γλώσσα και αλλάζοντας την Δημοκρατία σε ΤΥΡΑΝΝΙΑ.\nΒλέπουμε τους ανθρώπους της Ευρώπης να ξαναχτίζουν τον Πύργο της Βαβέλ. Προσέξτε μερικές σημαντικές επισημάνσεις:\nΠρώτα είχαμε την πληροφορία ότι το κτίριο της «Louse Weiss» εμπνεύστηκε από τον πύργο της Βαβέλ. Η αφίσα ξαναδημιουργήθηκε αναπαριστώντας με ακρίβεια τον πίνακα του πύργου της Βαβέλ «Pieter Brueghel¨(ακόμα και το μη τελειωμένο μέρος του). Δεν υπάρχει καμία αμφιβολία σε αυτό!\nΧρεοκόπησε το Πουέρτο Ρίκο φόβοι για μία από τις χειρότερες οικονομικές καταστροφές που έχουν γίνει στη σύγχρονη ιστορία\nΟ Κυβερνήτης του Πουέρτο Ρίκο ανακοίνωσε ότι από την Δευτέρα 2 Μαΐου η χώρα τίθεται σε καθεστώς χρεοκοπίας!\nΟι τριγμοί που αναμένετε να προκαλέσει το γεγονός αυτό στην Κεντρική Τράπεζα της Αμερικής είναι πολύ μεγάλοι όπως εκτιμούν αναλυτές.\nΜάλιστα πολλοί μιλούν ότι η»μόλυνση» που μπορεί να προκαλέσει η κατάρρευση του Πουέρτο Ρίκο, να εξελιχθεί σε…μία από τις χειρότερες οικονομικές καταστροφές που έχουν γίνει στη σύγχρονη ιστορία!\nΦτάσαμε δε πλέον σε τέτοιο σημείο, ώστε να θεωρείται από πολλούς συμπολίτες μας,\nηθική κοινωνική αντίδραση ή και υποχρέωση επιβίωσης, η παραβίαση των αντισυνταγματικών νόμων οικονομικής αφαίμαξης, που επιβάλει με τη βία ο πτωχευμένος κρατισμός κατ’ εντολή των δανειστών.\nΣτα χρόνια της μεταπολίτευσης ήρθαν στα χέρια του ελληνικού κράτους, πάνω από 1.000 δισεκατομμύρια ευρώ δάνεια και επιδοτήσεις. Και όμως αυτό κατάφερε να χρεοκοπήσει, γιατί περί κατορθώματος πρόκειται.\nπάγωμα προσλήψεων οριζόντια\nπερικοπή των κύριων συντάξεων\nΗ ΦΗΜΟΛΟΓΙΑ ΟΤΙ ΟΙ ΤΡΑΠΕΖΕΣ ΔΕΝ ΘΑ ΑΝΟΙΞΟΥΝ ΑΥΡΙΟ ΤΕΤΑΡΤΗ ΚΑΙ ΟΙ ΠΙΘΑΝΕΣ ΕΡΜΗΝΙΕΣ ΑΝ ΑΥΤΗ Η ΦΗΜΟΛΟΓΙΑ ΕΙΝΑΙ ΑΛΗΘΙΝΗ\nΑπό την περασμένη εβδομάδα έχει ξεκινήσει ένα γαϊτανάκι φημών το οποίο κορυφώνεται τις τελευταίες ώρες. Οι φήμες μιλάνε για «κούρεμα καταθέσεων» και «κλείσιμο» τραπεζών» και όλη αυτή η φημολογία υπονομεύει την χώρα, διαταράσσει την-όποια-κοινωνική γαλήνη υπάρχει ακόμη, ενώ διαλύει ότι έχει απομείνει όρθιο σε οικονομικό επίπεδο.\nΤις τελευταίες ώρες οι πάντες μιλούν για «κούρεμα» καταθέσεων και για παράταση της αργίας των τραπεζών και την Τετάρτη ενώ ταυτόχρονα ακούγεται ότι οι ψευτοαριστεροί που κυβερνάνε θα προχωρήσουν ξεδιάντροπα σε παύση διάθεσης ακόμα και των 420 ευρώ εβδομαδιαίως, προκειμένου να υπάρξει επιπλέον ρευστότητα.\nΑν όλα αυτά δεν είναι απλώς φήμες αλλά έχουν βάση σε αληθινά στοιχεία, δύο είναι οι πιθανές ερμηνείες για το τι κρύβεται πίσω από τις διαρροές για το του επερχόμενο τσουνάμι που θα σαρώσει την οικονομία της Ελλάδας και όχι μόνον.\nΚατ αρχήν θα πρόκειται για σοβαρό πιστωτικό γεγονός, δηλαδή για μια αν όχι άτακτη σίγουρα πάντως για ελάχιστα ελεγχόμενη χρεωκοπία…\nΗ πρώτη ερμηνεία είναι ότι θέλουν να περάσουν τα πολύ σκληρά «προληπτικά» μέτρα που επιβάλλουν οι τοκογλύφοι του ΔΝΤ και τις Ε.Ε. Φέρνουν λοιπόν την χώρα στο απροχώρητο ώστε μετά να περάσουν στο προσφιλές επιχείρημα των τελευταίων έξι χρόνων: «Είναι πολύ σκληρά τα μέτρα αλλά δυστυχώς δεν γίνεται αλλιώς»\nΈτσι νομίζουν πως θα ελαχιστοποιήσουν την αντίδραση του λαού…\nΗ δεύτερη ερμηνεία είναι η δουλική υποταγή στην επιστροφή σε μια δραχμή κουρελόχαρτο (πρόταση Σόιμπλε), εξαρτώμενη από το ευρώ, με πλήρη αποδοχή του υπέρογκου και καταχρηστικού δανείου. Τότε είναι που δεν θα μείνει ούτε σπιθαμή της Ελληνικής γης απούλητη, δεν θα μείνει δικαίωμα εργαζόμενου, απείραχτο δεν θα μείνει μισθός ή σύνταξη που να μην είναι της πείνας..\nΑυτή η δεύτερη περίπτωση είναι και η πλέον επικίνδυνη αφού το νόμισμα θα είναι μόνο κατ όνομα δραχμή, αλλά θα είναι απόλυτα ελεγχόμενο.από τους τοκογλύφους και μόνο εθνικό νόμισμα δεν θα είναι…Θα μας οδηγήσει δε σε γενικό ξεπούλημα, και στο βάθος θα χάσκει ο μεσαίωνας της παγκόσμιας δικτατορλιας…\nΟ λαός σε κάθε περίπτωση πρέπει να αγρυπνά και να εξεγερθεί ει δυνατόν αναίμακτα, κατά των σύγχρονων απάνθρωπων τύράνων προχωρώντας σε τακτική Εθνοσυνέλευση όπου θα έχει την ευκαιρία να αναδείξει μια αληθινά πατριωτική κυβέρνηση, που θα βγάλει την χώρα από το ευρώ και από την κρίση.\nΤίτλοι τέλους για τo Airbnb στο Βερολίνο\nEpiosy - 12:11:00 μ.μ.\nΑπό την πρώτη Μαΐου, εάν ταξιδεύετε στο Βερολίνο, για τη διανομή σας θα πρέπει να απευθυνθείτε στα παραδοσιακά ξενοδοχεία.\nΟι γερμανικές αρχές αποφάσισαν να «κατεβάσουν στόρια» σε διαμερίσματα που νοικιάζονται μέσω υπηρεσιών όπως το Airbnb.\nΣτόχος να σταματήσουν την εκτόξευση του κόστους στέγασης στη γερμανική πρωτεύουσα.\nΣε περίπτωση που εντοπιστούν να ενοικιάζουν διαμερίσματα σε τουρίστες, οι ιδιοκτήτες στο Βερολίνο μπορεί να κληθούν να πληρώσουν πρόστιμο που θα φτάνει έως τα €100.000.\nΑνακάλυψαν 3 νέους πλανήτες: Υπάρχει ζωή και πέραν της γης;\nEpiosy - 12:05:00 μ.μ.\nΟι πλανήτες, που έχουν το μέγεθος της Γης, κινούνται σε τροχιά γύρω από το αστέρι στον αστερισμό του Υδροχόου, σχετικά κοντά στη Γή – 40 έτη φωτός από αυτήν – και σε απόσταση που προσφέρει το κατάλληλο ποσό θερμότητας, ώστε να υπάρξει νερό σε υγρή μορφή στην επιφάνειά τους, παράγοντας που οι επιστήμονες θεωρούν ότι είναι καθοριστικής σημασίας για την υποστήριξη ζωής.\nEpiosy - 12:03:00 μ.μ.\nΗ τροχαία έχει απαγορεύσει την κίνηση των φορτηγών αυτοκινήτων ωφελίμου φορτίου άνω του 1,5 τόνου, για τα αστικά κέντρα, ως εξής:\nΕπίσης, σήμερα Τρίτη 3 Μαΐου για το ρεύμα εισόδου και από τις 11:00 έως τις 21:00, θα ισχύουν απαγορεύσεις:\nEpiosy - 12:02:00 μ.μ.\n«Δεν θα υπάρξει συμφωνία στο Eurogroup στις 9 Μαΐου»\nEpiosy - 11:59:00 π.μ.\nΟι διαπραγματεύσεις για την ολοκλήρωση της αξιολόγησης του ελληνικού προγράμματος, την εκταμίευση της δόσης, και την ελάφρυνση του χρέους, προχωρούν με αργούς ρυθμούς, ενώ δεν αναμένεται συμφωνία στο επικείμενο Eurogroup της 9ης Μαΐου, σύμφωνα με το Reuters επικαλούμενο δύο πηγές που βρίσκονται κοντά στις συζητήσεις μεταξύ των δανειστών και της Αθήνας.\nΌπως μεταδίδει το διεθνές ειδησεογραφικό πρακτορείο θα χρειαστεί περισσότερος χρόνος για τα εφεδρικά μέτρα που ζητούν οι πιστωτές σε περίπτωση μη επίτευξης των δημοσιονομικών στόχων, και για τις μεταρρυθμίσεις που θα πρέπει να υλοποιήσει η χώρα μας.\n«Σημειώνουμε αργή πρόοδο», ανέφερε μία από τις πηγές, προσθέτοντας ότι «δεν θα περίμενα μια τελική συμφωνία στο Eurogroup της 9ης Μαΐου. Είναι πολύ νωρίς. Χρειαζόμαστε κάποιες εβδομάδες». Εν τω μεταξύ, εξέφρασε την εκτίμηση ότι θα ήταν προτιμότερο να επιτευχθεί συμφωνία πριν το δημοψήφισμα της 23ης Ιουνίου στη Μεγάλη Βρετανία προκειμένου να αποφευχθεί μα ατμόσφαιρα κρίσης.\nΤο μεγαλύτερο εμπόδιο μέχρι στιγμής σύμφωνα με το Reuters είναι το είδος και το περιεχόμενο των εφεδρικών μέτρων, στα οποία η Ελλάδα αντιστέκεται.\nΗ δεύτερη πηγή υπογράμμισε ότι χρειάζεται περισσότερος χρόνος για να γεφυρωθεί το χάσμα μεταξύ του Διεθνούς Νομισματικού Ταμείου και της ευρωπαϊκής πλευράς σχετικά με το ενδεχόμενο της αναδιάρθρωσης του χρέους για την Ελλάδα, με τη Γερμανία να υποστηρίζει δημοσίως ότι το ελληνικό χρέος δεν χρειάζεται ελάφρυνση.\nΕν τω μεταξύ, τις πρώτες συσκέψεις με στενούς συνεργάτες του στο Μέγαρο Μαξίμου, μετά τις διακοπές του Πάσχα, θα έχει από αύριο το πρωί ο πρωθυπουργός, Αλέξης Τσίπρας προκειμένου να (επανα)καθοριστεί η τακτική της κυβέρνησης ενόψει της κρίσιμης συνεδρίασης των υπουργών Οικονομικών της Ευρωζώνης.\nΣύμφωνα με κυβερνητικές πηγές, η κυβέρνηση θα επιδιώξει τις επόμενες ημέρες να ενισχύσει την διαπραγματευτική θέση της χώρας για την ολοκλήρωση της αξιολόγησης και να αυξήσει την υποστήριξη που έχει ήδη εκδηλωθεί από διάφορες ευρωπαϊκές κυβερνήσεις έναντι των απαιτήσεων του ΔΝΤ για νομοθέτηση εκ των προτέρων συγκεκριμένων μέτρων. Υπενθυμίζεται ότι ο πρωθυπουργός με δήλωσή του την Μεγάλη Πέμπτη είχε εκφράσει την αισιοδοξία του για κλείσιμο της αξιολόγησης, ενώ είχε αναφέρει, μιλώντας σε συνεργάτες του ότι «όσοι ονειρεύονται επανάληψη του 2015 είναι βαθιά νυχτωμένοι και εκτίθενται». Ο πρωθυπουργός είχε τονίσει επίσης ότι τη στιγμή αυτή, η θέση της χώρας είναι εντός της Ευρώπης και «οι συμμαχίες υπέρ των ελληνικών θέσεων είναι ισχυρότερες από κάθε άλλη φορά».\nEpiosy - 11:57:00 π.μ.\nΤην απόφαση να συμμετάσχει στην 24ωρη απεργία της ΓΣΕΕ πήρε η Πανελλήνια Ναυτική Ομοσπονδία, κάτι που σημαίνει ότι στις 8 Μαΐου, τα πλοία θα παραμείνουν δεμένα στα λιμάνια.\nΗ απεργία θα ξεκινήσει στις 00.01 και θα ολοκληρωθεί στις 00.00. Αξίζει να σημειωθεί ότι η ΠΝΟ διευκρίνισε ότι η συγκεκριμένη απεργία είναι ανεξάρτητη από τη 48ωρη που έχει ήδη αποφασισθεί και θα πραγματοποιηθεί με την κατάθεση του νομοσχεδίου για το ασφαλιστικό προς ψήφιση στην Ολομέλεια της Βουλής.


«Πετούσαμε χαμηλά, χωρίς ορατότητα» | KefalonianMantata\n«Πετούσαμε χαμηλά, χωρίς ορατότητα»\nΜόλις ξεπέρασε το αρχικό σοκ, η αρχιλοχίας Βασιλική Πλεξίδα έδωσε τις πρώτες απαντήσεις στα αμείλικτα ερωτήματα για τα αίτια που προκάλεσαν την πτώση του στρατιωτικού ελικοπτέρου στο Σαραντάπορο, προχθές.\nΗ αρχιλοχίας, η μόνη επιζήσασα από τη συντριβή, ξεκαθαρίζει σε πρώτη φάση τις συνθήκες κάτω από τις οποίες προσέκρουσε το Χιούι στα καλώδια της ΔΕΗ στη θέση Μελαντίνο.\nΗ Βασιλική Πλεξίδα φέρεται να δήλωσε πως το ελικόπτερο πετούσε σε χαμηλό ύψος ακολουθώντας το ανάγλυφο του εδάφους σε αυτήν την ορεινή περιοχή, αλλά σε συνθήκες χαμηλής ορατότητας. «Κάποια στιγμή δεν βλέπαμε τίποτα», είπε η αρχιλοχίας συμπληρώνοντας: «Όλα έγιναν σε κλάσματα δευτερολέπτου».\nH υπαξιωματικός, εξηγώντας ανέφερε πως το σκάφος κατέπεσε στα σύρματα της ΔΕΗ, απώλεσε την ισορροπία του και συνετρίβη στο έδαφος. Σύμφωνα με όλα τα δεδομένα, αυτή η στιγμιαία περιδίνηση του σκάφους ξεκόλλησε στην κυριολεξία το κάθισμα της υπαξιωματικού, η οποία λίγα δευτερόλεπτα πριν από τη συντριβή εκτινάχθηκε από το αεροσκάφος δεμένη με το κάθισμά της και γι’ αυτό διεσώθη.


Μητσοτάκης για υποχρεωτικό εμβολιασμό: Προτιμώ να φανώ πρόσκαιρα αυστηρός αλλά υγειονομικά σωστός - Tromaktiko.gr\n1 Δεκεμβρίου 2021 15:27\nΥποχρεωτικός εμβολιασμός: Ο Κυριάκος Μητσοτάκης πρότεινε η τρίτη δόση του εμβολίου για τον κορονοϊό να γίνεται 4 μήνες μετά τη δεύτερη δόση\nΓια το μέτρο του υποχρεωτικού εμβολιασμού στους άνω των 60 ετών στην Ελλάδα και την επιβολή προστίμου της τάξεως των 100 ευρώ ανά μήνα σε περίπτωση που δεν προχωρήσουν στον εμβολιασμό τους μέχρι τις 16 Ιανουαρίου μίλησε ο Κυριάκος Μητσοτάκης σε παρέμβασή του στη Βουλή στη συζήτηση για το νομοσχέδιο του υπουργείου Υγείας αποκαλύπτοντας, επίσης, ότι έχει ζητήσει γνωμοδότηση προκειμένου η τρίτη δόση του εμβολίου για τον κορονοϊό να έρθει στους 4 μήνες μετά την δεύτερη δόση.\nΑναφερόμενος στην τροπολογία για τον αναγκαίο εμβολιασμό πολιτών άνω των 60 ετών, ο Κυριάκος Μητσοτάκης είπε: «Επιμένω στον όρο αναγκαίος γιατί είναι πιο σημαντικός από τον όρο υποχρεωτικός. Αποτρέπεται ο κίνδυνος που μπορεί αυτοί οι άνθρωποι να προκαλέσουν στους γύρω τους. Αποτελεί υπόθεση ολόκληρης της κοινωνίας. Η πρωτοβουλία αυτή δεν εκδηλώνεται σε κάποιο ουδέτερο χρόνο, με κάποια οριζόντια εφαρμογή, αλλά έρχεται ενόψει και της ιδιαίτερα ανησυχητικής μετάλλαξης Όμικρον και με επίκεντρο πάντα την συγκεκριμένη ηλικιακή κατηγορία. Αυτή που έρχεται πρώτη σε θύματα Covid, αλλά δυστυχώς τελευταία στην προθυμία να εμβολιαστεί. Αποτελεί μια επιλογή επίκαιρη και στοχευμένη την οποία διαπερνά και η δικαιοσύνη αλλά και η αναλογικότητα».\nΜητσοτάκης: Γιατί μπήκε το πρόστιμο των 100 ευρώ\nΜητσοτάκης: «Ληγμένες φωτοβολίδες» η πρόταση περί προαιρετικής υποχρεωτικότητας\nΟ πρωθυπουργός χαρακτήρισε «ληγμένες φωτοβολίδες» χαρακτήρισε την πρόταση περί προαιρετικής υποχρεωτικότητας. «Ο κύριος Πολάκης είπε πάλι τα ίδια. Ίδια επιχειρηματολογία που κλείνει το μάτι στους μη εμβολιασμένους. Πατάτε σε δύο βάρκες, εξακολουθείτε να πατάτε σε δύο βάρκες αλλά είναι καιρός για καθαρές κουβέντες και για συγκεκριμένες λύσεις. Πριν από πέντε μήνες ο κύριος Τσίπρας χαρακτήριζε εξευτελιστική την σύνδεση του εμβολίου με το χαρτζιλίκι των 150€ προς τους νέους. Τότε η συμμετοχή των νέων ήταν στο 15% και έχει ανέβει σχεδόν στο 70%. Τώρα ζητήσατε τα αντίθετα, ζητήσατε οικονομικά κίνητρα για να εμβολιαστούν η μεγαλύτερης ηλικίας άνθρωποι!».\nΚλείνοντας την ομιλία του ο Κυριάκος Μητσοτάκης ανέφερε: «Θέλουμε μια κοινωνία που θα προχωρά συμπεριλαμβάνοντας ακόμη και τα πιο διστακτικά της τμήματα. Ναι ή όχι στην προτροπή των μεγαλύτερων ώστε να πάρουν κι αυτή τη θέση τους στο τείχος ανοσίας κατά της πανδημίας; Και τελικά μπορούμε μετά από σχεδόν δύο χρόνια να χτίσουμε ένα εθνικό κοινωνικό μέτωπο; Ή θα το γκρεμίζουμε σε κάθε ευκαιρία για χάρη του μικροκομματικού συμφέροντος; Πράττω το καθήκον μου και έχω απόλυτα ήσυχη τη συνείδησή μου, προτείνοντας σήμερα έναν καθαρό δρόμο γρήγορης και πιο ασφαλούς εξόδου από την περιπέτεια».\naik 1 Δεκεμβρίου 2021 16:55 At 16:55\nΜητσοτακη,και κολομπινα να φανεις,εισαι ενα καθαρμα,ενας σαδιστης δολοφονος,ενα διεστραμμενο,σκατοψυχο υποκειμενο.Ουτε καν ενα κακομαθημενο κωλοπαιδο.


Μπριζόλες χοιρινές κρασάτες (την αφιερώνω στη μητέρα μου) ~ Οι συνταγές της μαμάς μου\nΜπριζόλες χοιρινές κρασάτες (την αφιερώνω στη μητέρα μου)\nΟι μπριζόλες χοιρινές κρασάτες είναι ένα πανεύκολο φαγητό για τους εργένηδες, αλλά και τις μανούλες που εργάζονται και δεν έχουν πολύ χρόνο στη διάθεσή τους!\nΜε τον ίδιο τρόπο ψήνονται και οι μοσχαρίσιες μπριζόλες. Συνήθως τις ψήνουν στο ειδικό τηγάνι στο μάτι της κουζίνας. Όταν έχω να ψήσω πάνω από δύο, τις κάνω στη γάστρα, γιατί ασχολούμαι λιγότερο. Αν δεν έχουμε γάστρα τις ψήνουμε σε βαθύ πήλινο ταψάκι ή πυρέξ και τις σκεπάζουμε πολύ καλά με διπλό αλουμινόχαρτο, ώστε να μη διαφεύγουν καθόλου οι υδρατμοί του φαγητού.\nΥλικά του φαγητού μας\n5 μπριζόλες χοιρινές ή μοσχαρίσιες\n1 κούπα τσαγιού κρασί λευκό ή ροζέ\n2 κουταλιές mix αποξηραμένων ψιλοκομμένων αρωματικών φυτών (δενδρολίβανο, θρούμπι, μαντζουράνα, θυμάρι, ρίγανη ) Υπάρχουν βαζάκια mix στο Σούπερ μάρκετ.\nΠως μαγειρεύουμε τις μπριζόλες μας.\nΠλένω τις μπριζόλες και τις απλώνω στη γάστρα. Τις αλατίζω καλά, τις πιπερώνω και απλώνω πάνω τους και τα αρωματικά φυτά. Τις γυρίζω όλες από την άλλη πλευρά και επαναλαμβάνω το ίδιο.\nΣ' ένα βαθύ ποτήρι του φραπέ βάζουμε τη μουστάρδα, το κρασί και το λάδι και το κτυπάμε στη φραπιέρα. Το απλώνουμε πάνω στις μπριζόλες και σκεπάζουμε τη γάστρα μας καλά. Ψήνουμε για 1 ώρα στους 2οο βαθμούς και μετά ξεσκεπάζουμε τη γάστρα μας. Αν δεν έχουν ροδοψηθεί συνεχίζουμε το ψήσιμο με ξεσκέπαστη τη γάστρα ώσπου να ροδίσουν και μετά τις γυρίζουμε και από την άλλη πλευρά να ροδοψηθούν. Σε περίπτωση που έχει πιει τα υγρά του το φαγητό, βράζουμε μία κούπα νερό διαλύουμε μέσα και λίγο αλάτι και το ρίχνουμε σε μία άκρη μέσα στη γάστρα (όχι πάνω στο κρέας) και κουνάμε με τα δυο χέρια τη γάστρα, ώστε να απλωθεί παντού και συνεχίζουμε για λίγο το ψήσιμο ώστε να μείνει το φαγητό μας με την κατάλληλη σάλτσα για 5 μερίδες. Βγάζουμε τη γάστρα από το φούρνο και τη σκεπάζουμε με το καπάκι της για να διατηρηθούν μαλακές έως ότου τις σερβίρουμε.


Διαμεσολάβηση στα κράτη μέλη - Ουγγαρία\nΑντί της προσφυγής στα δικαστήρια, οι διαφορές μπορούν να επιλύονται μέσω διαμεσολάβησης. Πρόκειται για έναν εναλλακτικό τρόπο επίλυσης διαφορών (alternatív vitarendezés) όπου ο διαμεσολαβητής (közvetítő) βοηθά τα μέρη μιας διαφοράς να επιτύχουν συμφωνία. Τόσο η κυβέρνηση όσο και οι επαγγελματίες στον χώρο της δικαιοσύνης στην Ουγγαρία γνωρίζουν καλά τα πλεονεκτήματα της διαμεσολάβησης.\nΣύμφωνα με τον Νόμο 2002 LV για τη διαμεσολάβηση (a közvetítői tevékenységről szóló 2002. évi LV. törvény), υπεύθυνο για την καταχώριση των διαμεσολαβητών και των νομικών προσώπων που απασχολούν διαμεσολαβητές είναι το υπουργείο Δικαιοσύνης και Επιβολής του Νόμου (Igazságügyi és Rendészeti Minisztérium).\nΤο μητρώο των διαμεσολαβητών και των νομικών οντοτήτων που απασχολούν διαμεσολαβητές διατίθεται στον δικτυακό τόπο του υπουργείου Δικαιοσύνης και Δημόσιας Διοίκησης.\nΟ δικτυακός τόπος παρέχει στους χρήστες γενικές πληροφορίες καθώς και τη δυνατότητα πραγματοποίησης αναζητήσεων στο μητρώο διαμεσολαβητών βάσει του ονόματος, του τομέα εμπειρογνωμοσύνης, των γλωσσικών δεξιοτήτων και της κομητείας όπου έχει την έδρα του ο διαμεσολαβητής. Όσον αφορά τα νομικά πρόσωπα, οι αναζητήσεις γίνονται βάσει ονόματος, κομητείας και συντομογραφίας.\nΣτον ίδιο δικτυακό τόπο διατίθενται έντυπα εγγραφής για διαμεσολαβητές και για νομικά πρόσωπα που απασχολούν διαμεσολαβητές.\nΜεταξύ των μη κυβερνητικών οργανώσεων που δραστηριοποιούνται στον τομέα της διαμεσολάβησης συγκαταλέγονται:\nΗ Εθνική Ένωση Διαμεσολαβητών ( Országos Mediációs Egyesület), και\nΤο τμήμα διαμεσολάβησης και νομικού συντονισμού του Εμπορικού Επιμελητηρίου της Βουδαπέστης (Budapesti Kereskedelmi és Iparkamara Mediációs és Jogi Koordinációs Osztálya).\nΟ Νόμος LV του 2002 για τη διαμεσολάβηση καλύπτει δικαστικές διαφορές αστικού δικαίου, αλλά εξαιρεί τη διαμεσολάβηση για διαδικασίες δυσφήμησης, για διοικητικές διαδικασίες, για διαδικασίες κηδεμονίας, για διαδικασίες παύσης της γονικής μέριμνας, για διαδικασίες επιβολής, για διαδικασίες αναγνώρισης της πατρότητας ή εξακρίβωσης της καταγωγής, και για προσφυγές στο Συνταγματικό Δικαστήριο.\nΗ προσφυγή σε διαμεσολάβηση είναι εθελοντική, όμως έχει ορισμένα πλεονεκτήματα έναντι του Νόμου περί τελών (az illetékekről szóló törvény) και του Κώδικα Πολιτικής Δικονομίας (polgári perrendtartás).\nΕάν τα μέρη προσφύγουν σε διαμεσολάβηση μετά την πρώτη ακρόαση και εάν η συμφωνία που θα επιτευχθεί επικυρωθεί από τον προεδρεύοντα δικαστή, καταβάλλεται μόνο το ήμισυ των προβλεπόμενων τελών. Από αυτό το ήδη μειωμένο ποσό μπορεί να αφαιρεθεί ακόμη και η αμοιβή που καταβάλλεται στον διαμεσολαβητή + ΦΠΑ (HÉA) (όχι όμως περισσότερα από 50.000 φιορίνια). Ο μόνος περιορισμός που ισχύει είναι ότι το τελικό ποσό του τέλους δεν μπορεί να είναι λιγότερο από το 30% του αρχικού ποσού. Η έκπτωση δεν ισχύει εάν για μια συγκεκριμένη υπόθεση ο νόμος δεν επιτρέπει διαμεσολάβηση.\nΕάν τα μέρη προσφύγουν σε διαμεσολάβηση πριν από τη διενέργεια αστικών διαδικασιών, καταβάλλεται μέρος μόνο του τέλους, από το οποίο έχει αφαιρεθεί η αμοιβή του διαμεσολαβητή + ΦΠΑ (όχι όμως πάνω από 50.000 φιορίνια Ουγγαρίας), υπό την προϋπόθεση ότι το τελικό καταβληθέν ποσό δεν είναι λιγότερο από το 50% του αρχικού ποσού του τέλους. Η έκπτωση δεν ισχύει εάν ο νόμος δεν επιτρέπει διαμεσολάβηση στη συγκεκριμένη υπόθεση ή εάν τα μέρη προσφύγουν στο δικαστήριο παρά τον διακανονισμό που επιτεύχθηκε στο πλαίσιο της διαμεσολάβησης (εκτός από την περίπτωση μη οικειοθελούς συμμόρφωσης όπου τα μέρη προσφεύγουν στο δικαστήριο για την εφαρμογή του συμβιβασμού).\nΔεν υπάρχει κώδικας δεοντολογίας για τους διαμεσολαβητές, όμως η πλειονότητα των ενώσεων διαμεσολάβησης εφαρμόζουν τον ευρωπαϊκό κώδικα δεοντολογίας για τους διαμεσολαβητές (közvetítők európai magatartási kódexe).\nΥπάρχει ειδικός κώδικας δεοντολογίας για διαφορές που άπτονται του εργατικού δικαίου, ο οποίος καταρτίστηκε από την Υπηρεσία Συνδιαλλαγής και Διαμεσολάβησης σε Εργασιακές Υποθέσεις (Munkaügyi Közvetítői és Döntőbírói Szolgálat).\nΟρισμένα δικαστήρια παρέχουν δωρεάν υπηρεσίες διαμεσολάβησης στους διαδίκους για υπό εξέλιξη διαδικασίες. Αναλυτικοί κανόνες και κατάλογος των δικαστηρίων διατίθεται στον κεντρικό δικτυακό τόπο των δικαστηρίων της Ουγγαρίας. (http://birosag.hu/engine.aspx?page=Birosag_showcontent&content=Birosagi_kozvetites)\nΔεν υπάρχει ειδικός ενημερωτικός δικτυακός τόπος στα αγγλικά σχετικά με τη διαμεσολάβηση ή με τον εθνικό φορέα κατάρτισης διαμεσολαβητών.\nΟ δικτυακός τόπος σχετικά με τη διαμεσολάβηση διατίθεται μόνο στα ουγγρικά.\nΗ διαμεσολάβηση δεν παρέχεται δωρεάν. Η πληρωμή συμφωνείται μεταξύ του διαμεσολαβητή και των μερών.\nΣύμφωνα με την οδηγία 2008/52/ΕΚ, οι αιτούντες έχουν τη δυνατότητα να ζητήσουν να καταστεί εκτελεστό το περιεχόμενο έγγραφης συμφωνίας που έχει προκύψει από διαμεσολάβηση. Τα κράτη μέλη γνωστοποιούν στην Επιτροπή τα δικαστήρια ή τις λοιπές αρχές που είναι αρμόδιες να επεξεργάζονται τις σχετικές αιτήσεις.\nΤα μέρη έχουν τη δυνατότητα να κηρύξουν εκτελεστό το περιεχόμενο συμφωνίας τους που προέκυψε από διαμεσολάβηση. Μπορούν να ζητήσουν από το δικαστήριο ή από συμβολαιογράφο να ενσωματώσει τη συμφωνία σε συμβιβασμό που έχει εγκριθεί από το δικαστήριο ή σε δημόσιο έγγραφο, το οποίο μπορεί να εκτελεστεί στη συνέχεια.\nΔικτυακός τόπος του μητρώου ούγγρων διαμεσολαβητών (A magyar közvetítők adatbázisának honlapja)


Μια ακόμη super προκλητική εμφάνιση της Kim Kardashian! Δες πώς την απαθανάτισε ο φακός με τον Kanye και την Kendall! - Tlife.gr\n17.07.2016 | 10:29\nΜια ακόμη super προκλητική εμφάνιση της Kim Kardashian! Δες πώς την απαθανάτισε ο φακός με τον Kanye και την Kendall!\nΗ Kim Kardashian μας έχει συνηθίσει τόσο σε προκλητικές εμφανίσεις ώστε πιστεύουμε ότι δεν μπορεί να κάνει κάτι περισσότερο που να μας σοκάρει, γιατί από εκείνη έχουμε δει τα πάντα. Και τελικά, πιστεύουμε... λάθος!\nΤο βράδυ της Παρασκευής η Kim Kardashian, ο Kanye West και η ετεροθαλής αδερφή της, Kendall Jenner βρέθηκαν στο opening του Oue Skyspace. Εκεί, και οι δύο αδερφές τράβηξαν τα βλέμματα αλλά για διαφορετικούς λόγους η καθεμία! Η Kendall για το fresh αλλά sexy, ταυτόχρονα, στιλ της και η Kim για το sexy αλλά όχι με την καλή ένοια outfit της!\nΔες photo παρακάτω...\nΗ Kendall φορούσε ένα μακρύ μαύρο παντελόνι που κατέληγε σε καμπάνα με ένα μικροσκοπικό. βελούδινο top και μακριά πουκαμίσα. Τα μαλλιά της ήταν effortless sexy με βαθιά χωρίστρα.\nΗ Kim φόρεσε ένα διάφανο φόρεμα, το εσώρουχό της και ένα στρατιωτικό jacket. Το look συνδύασε με μποτάκια σε κοντινή απόχρωση με το jacket ενώ τα μαλλιά της ήταν πιασμένα σε top knot και το μακιγιάζ της οφείλουμε να της αναγνωρισούμε πως ήταν υπέροχο με τις γυαλάδες και τα bronzers!\nΗ αλήθεια είναι, βέβαια, πως την αγάπη για τα διάφανα ρούχα δεν την έχει μόνο η Kim αφού πολύ πρόσφατα είδαμε την Kendall να κάνει βόλτα με τις φίλες της Gigi Hadid και Hailey Baldwin με μαύρο see-through top και χωρίς σουτιέν!\nKIM KARDASHIAN ΠΡΟΚΛΗΤΙΚΗ ΕΜΦΑΝΙΣΗ\nKKIM KARDASHIAN KANEY WEST


Αρχική Travel Τενερίφη: Πόλη κατασκευάστηκε για την αντιμετώπιση πανδημίας και δεν κατοικήθηκε ποτέ –...\nΗ Τενερίφη είναι ένα από τα διάσημα Κανάρια Νησιά στην Ισπανία που γίνεται πόλος έλξης πολλών επισκεπτών ειδικά τους καλοκαιριούς μήνες. Πέρα από τις πολλές ομορφιές της φημίζεται και για μια πόλη “φάντασμα” που κατασκευάστηκε για την αντιμετώπιση πανδημίας και δεν κατοικήθηκε ποτέ. Πάμε να γνωρίσουμε το απόκοσμο και έρημο τοπίο της…\nΈνα από τα ωραιότερα και διασημότερα Κανάρια Νησιά, η Τενερίφη, φημίζεται για τον μεσογειακό της ήλιο, τις υπέροχες παραλίες της και τα ιστορικά χωριά της. Τόπος γεμάτος ομορφιές, προσελκύει φυσιολογικά πολλούς επισκέπτες κάθε χρόνο. Ωστόσο, εδώ θα συναντήσετε και ένα απόκοσμο και ερημικό τοπίο, μια πόλη “φάντασμα” που κατασκευάστηκε και δεν κατοικήθηκε ποτέ.\nΚανάρια νησιά- Μια εικόνα… χίλιες λέξεις!\nΗ πόλη “φάντασμα” στην Τενερίφη & ο λόγος της κατασκευής της\nΣτη νοτιοανατολική ακτή του νησιού ο επισκέπτης θα συναντήσει μια ερειπωμένη πόλη που κατασκευάστηκε στις αρχές του 20ού αιώνα προκειμένου να κατοικηθεί από τους χανσενικούς, δηλαδή ανθρώπους που είχαν προσβληθεί από την τότε πανδημία της λέπρας.\nΕρειπωμένα κτήρια σε ένα εγκαταλειμμένο χωριό δίπλα στα νερά του ωκεανού δημιουργούν μια απόκοσμη ατμόσφαιρα και ένα μακάβριο τοπίο. Το Sanatorio de Abona είναι στην ουσία μια “πόλη” με σπίτια, εκκλησία, νοσοκομείο, σχολείο που χτίστηκε τη δεκαετία του 1940 από τον στρατό του Φράνκο ως τόπος καραντίνας, προκειμένου να φιλοξενήσει τον ολοένα και αυξανόμενο αριθμό κρουσμάτων των νοσούντων με λέπρα.\nΌμως δεν φιλοξένησε ποτέ ούτε έναν ασθενή, καθώς πριν από την ολοκλήρωση ανακαλύφθηκε η θεραπεία για την αντιμετώπιση της πανδημίας. Οπότε πλέον αποτλεέι την πόλη “φάντασμα” του νησιού, γνωστή για το εντυπωσιακό της τοπίο, που χρησιμοποιείται πλέον για γκράφιτι και υπαίθριες μουσικές εκδηλώσεις.\nΗ Τενερίφη είναι πανέμορφη!\nΗ Τενερίφη, η μεγαλύτερη από τις Κανάριες Νήσους της Ισπανίας, διαθέτει μια εντυπωσιακή συλλογή προσωπικοτήτων. Η νοτιοδυτική ακτή της λάμπει από τα φανταχτερά εμπορικά κέντρα, την παλλόμενη χορευτική σκηνή, τα τεράστια θέρετρα και τα πολυτελή εστιατόρια.\nΟ πιο ήσυχος Βορράς, αποτελείται από πολλά γραφικά ψαροχώρια, αμπελώνες, κήπους, φυτείες μπανάνας, αποβάθρες και «μυστικές» παραλίες. Έπειτα, υπάρχει το Εθνικό Πάρκο Teide, μια σχεδόν απόκοσμη έκταση με αρχαία δάση και το ψηλότερο βουνό της Ισπανίας.\nΟι Ευρωπαίοι, και ιδιαίτερα οι Άγγλοι, θεωρούν εδώ και καιρό την Τενερίφη ως τον απόλυτο προορισμό διασκέδασης και ατελείωτου πάρτι, ενώ εκατομμύρια επισκέπτες γεμίζουν κάθε χρόνο τα θέρετρα.\nΟ καιρός στην Τενερίφη είναι σχεδόν πάντα ευχάριστος, αλλά αν επιλέξετε να την επισκεφθείτε το φθινόπωρο ή την άνοιξη θα αποφύγετε τις ορδές τουριστών.\nΤο καλά κρυμμένο, αλλά συγκλονιστικής ομορφιάς «μυστικό» των Κανάριων Νησιών (Photos)\nΑνακαλύψτε 19 λόγους που η Ισπανία αποτελεί ακόμα τον καλύτερο προορισμό για διακοπές!


Πάμε λουκέτο !: Η Ορχήστρα των Χρημάτων και ο μαέστρος Γ. Παπακωνσταντίνου\nέργα από τη Φιλαρμονική Ορχήστρα του Βερολίνου , που συμμετείχε και στο μεγάλο κοντσέρτο με τις αποδοκιμασίες κατά του πρωθυπουργού στην γερμανική πόλη . Συμμετέχει η Φιλαρμονική Ορχήστρα των Παρισίων , με το έργο και τις δηλώσεις του υψίφωνου Θεόδωρου Πάγκαλου "Φούγκα και μούγκα στην στρούγκα" .\nΡεπορτάζ: Αποκάλυψη NewsIt: Θα πληρώσουμε εμείς 95 εκ. ευρώ για δάνειο του Μεγάρου Μουσικής


«Το διορατικό το κατέχω καλά» (Γέροντας Ευμένιος Σαριδάκης) | Πεμπτουσία\nΑφιερώματα / Γέροντας Ευμένιος Σαριδάκης / Μορφές\n«Το διορατικό το κατέχω καλά» (Γέροντας Ευμένιος Σαριδάκης)\nΜε μια ευγλωττία και αφέλεια μου λέει: «Α, αυτό το κατέχω καλά, μπορώ να στο πω». «Είμαι όλος αυτιά», του λέω. «Βλέπεις τι υπάρχει εδώ άπ’ έξω στην αυλή;», με ρωτάει. «Δεν βλέπω», του απαντώ. «Τώρα», μου λέει, «περνάει μια γάτα με μια μεγάλη μαύρη βούλα εδώ στον λαιμό. Εμένα, βλέπεις, με έχει αξιώσει ο Θεός να βλέπω και πίσω από τον τοίχο». ‘Εμένα μου φάνηκε αστείο και πολύ απλοϊκό. Όταν συνήλθα και ενώ έπινα τον καφέ μου, αμέσως μετά την κουβέντα εμφανίσθηκε στην πόρτα μια γάτα με μαύρη βούλα στον λαιμό. Κι αυτός κατάλαβε την έκπληξί μου και άρχισε να γελά ακατάσχετα. Τότε, κατάλαβα ότι είχα απέναντι μου έναν άνθρωπο που κατείχε καλά αυτό το χάρισμα. Και το έκρυβε, όμως, όσο μπορούσε, για να μην προκαλή, για να μη θαυμάζεται, διότι είπαμε, ήταν ένας άνθρωπος πολύ κεκρυμμένης εργασίας.»\nΣχετικά άρθρα Γέροντας Ευμένιος Σαριδάκης\n«Φρου-φρου οι Άγγελοι» 23 Μαΐου 2012 Η Γερόντισσα της Ιεράς Μονής Αγίου Γεωργίου Βρανά, Θεοτίμη μοναχή, μας διηγήθηκε ότι, όταν πήγαινε ο πατήρ Ευμένιος και τους λειτουργούσε, όλο γελούσε μέσα στο Ιερό. Η ίδια λέει: «Κάποια φορά, που θα είχαμε Λειτουργία, με ρώτησαν ποιος παπάς θα έλθη να λειτουργήση και λέω: "Αυτός ο Παππούλης, που όλο γελάει μέσα στο Ιερό και γελάω κι εγώ". Α...\nΛουσμένοι στην χαρά 23 Μαΐου 2012 «Όταν επισκεφθήκαμε το Λεπροκομείο Αθηνών, γνωρίσαμε ανθρώπους, που αργότερα έγιναν φίλοι μας. Ήταν άνθρωποι του ψαλτηρίου, ο κ. Κώστας, ένας επίσης λεπρός, κι ένας πολύ απλός και ταπεινός άνθρωπος, ο Κανάρης, φίλος των λεπρών. Ο Παναγιώτης ο Μηλίτσης - ήταν της παρέας μας αυτός-, και ο Μιχάλης ο Χατζηγεωργίου από την Σύρο, που ήξερε και έψελνε πολ...


Το ντοκιμαντέρ «Maria by Callas» για την μεγάλη Μαρία Κάλλας από τον Tom Volf (βίντεο)\nΦωτογραφία αρχείου: EUROKINISSI/ ΛΥΔΙΑ ΣΙΩΡΗ.\nΝΕΑ ΥΟΡΚΗ. Κυκλοφορεί το ντοκιμαντέρ για τη μεγάλη ντίβα της όπερας, Μαρία Κάλλας (Maria Kallas), με τίτλο «Maria by Callas», το οποίο σκηνοθετεί ο Tom Volf. Μία συνοπτική κριτική γι’ αυτό έγραψε η κ. Chiara Spagnoli Gabardi στο www.shockya.com.\nΕιδικότερα, μεταξύ άλλων, επισημαίνει: Το ντοκιμαντέρ του Tom Volf «Maria by Callas» είναι το πιο εντυπωσιακό και ισχυρό πορτρέτο της ντίβας της όπερας του 20ού αιώνα. Αποσπάσματα από τοποθετήσεις της Κάλλας, με voice overs, κατά τα οποία γράμματα της ντίβας διαβάζει η Fanny Ardant.\nΑυτή η τεχνική αφήγησης δίνει την «ευκαιρία» στη μυθική Ελληνοαμερικανίδα σοπράνο να πει τη δική της ιστορία, 40 χρόνια από το θάνατό της και μετά από αρκετές βιογραφίες της, με έντονο συναίσθημα.\nΤο ντοκιμαντέρ «αιχμαλωτίζει» τις αδυναμίες, αλλά και τη δυναμική της μεγάλης κυρίας, την συγκροτημένη προσωπικότητά της και την εκλεπτυσμένη ιδιοσυγκρασία της. Αποτελείται από σπάνιες λήψεις σε παλιό φιλμ, ζωντανές ηχογραφήσεις, σπάνιο υλικό βίντεο πίσω από τα παρασκήνια. Εμφανίζονται πρώτη φορά έγχρωμα.\nΤο «Maria by Callas» έχει σκηνές από φίλους και ανθρώπους που τη συντρόφευσαν στο ταξίδι της ζωής της, όπως η Αριστοτέλης Ωνάσης, η Μέριλιν Μονρόε, ο Αλέν Ντελόν, ο Υβ Σεν Λοράν, η Ζακλίν Μπουβιέ Κένεντι, ο Πιερ Πάολο Παζολίνι, ο Ομάρ Σαρίφ, η Γκρέις Κέλι και η Λιζ Τέιλορ, μεταξύ άλλων.\n231 queries in 0.628 seconds.


‘Δυο τσιγάρα δρόμος.’ Έτσι έλεγε πάντα ο πατέρας που μας τηλεφωνούσε από τις στάσεις που έκανε κάθε πέντε ώρες. Αθήνα-Μόναχο με φορτηγό χειμώνα καιρό. Χρόνια δύσκολα. Που μια σοκολάτα και ένα πάζλ μετρούσαν σαν χίλια ευρώ για ένα οκτάχρονο παιδί. Έτσι ήταν τότε. Δεν είχαμε και εκτιμούσαμε… Τώρα τα έχουμε όλα δεδομένα, όλα εύκολα, όλα στο χέρι μας.\nΧριστούγεννα και εκείνος πάλι έλειπε. Η σιωπή στο σαλόνι του σπιτιού έκανε κρότο. Μόνο το ρολόι του τοίχου, ένας κούκος χτυπούσε τα λεπτά με πρόστυχη αυθάδεια, χωρίς σεβασμό για τη σιωπή που κρατούσαμε για εκείνον που έλειπε. Το τραπέζι στρωμένο, το τραπεζομάντηλο κολλαριστό, τα απλά λευκά σερβίτσια τοποθετημένα με ακρίβεια. Και ήμασταν οι τρείς μας… Η μαμά, η αδερφή μου και εγώ. Η μαμά με το ζόρι κρατούσε τα δάκρυά της. Της έλειπε και δεν ήθελε να το δείξει. Εγώ και η αδερφή μου κουνούσαμε αμήχανα τα πόδια μας ενώ το ραδιόφωνο έπαιζε παλιές ορχήστρες σουίνγκ από το τρίτο πρόγραμμα.\nΉταν η μεγαλύτερη νύχτα της ζωής μου. Αυτή η έλλειψη, μέρα Χριστουγέννων. Το βράδυ εκείνο θυμάμαι ότι έκλαψα με όλη μου την ψυχή. Το φχαριστήθηκα. Δεν νομίζω κανείς να έχει ευχαριστηθεί όπως εγώ, αφού εκείνη την ώρα όλα μου έμοιαζαν σκοτεινά και άγρια.\nΕκείνο το πρωί, αν και υπναρού, ξύπνησα βιαστικά. Πέταξα τα σκεπάσματα στο πλάι. Μύριζε φρεσκοψημένος καφές, τσουρέκι και το σπίτι ήταν ήδη ζεστό, η σόμπα είχε ήδη πάρει μπροστά αγκομαχώντας. Πριν σπρώξω την πόρτα της κουζίνας, άκουσα ψιθύρους, γέλια. Και μετά κατάλαβα. Σχεδόν κλώτσησα την πόρτα και χύθηκα στην αγκαλιά του. Είχε έρθει. Εκείνη την ώρα κλαίγαμε και γελούσαμε όλοι μας από τη χαρά μας. Σκέτο πανηγύρι στο σπίτι! Και μου έδωσε και το δώρο μου. Ένα ζευγάρι κόκκινα λουστρινένια παπούτσια! Τρελάθηκα. Ήπια το γάλα μου, έφαγα μια τεράστια φέτα τσουρέκι και έτσι χορτάτη, επέστρεψα στο δωμάτιο να ξανακοιμηθώ, πλέον χωρίς έννοια. ‘Δυο τσιγάρα δρόμο’ το έκανε για να είναι κοντά μας…\n(photo by me, σσ. είχα καιρό να μου'ρθει έτσι ξαφνικά μια ακόμα ιστοριούλα!)\nΕχθές το απόγευμα καθόμουν στην παραλία. Ησυχία γύρω μου. Ελάχιστοι, δυο-τρεις άνθρωποι κολυμπούσαν χωρίς να ακούγοντα. Ησυχία… Η θάλασσα έμοιαζε με γιγαντιαία πισίνα. Το διάφανο νερό έμοιαζε σχεδόν ακίνητο, ίσα που θώπευε απαλά τα μικρά βότσαλα που αστραφτοκοπούσαν σαν λαμπερά πετράδια.\nΗ θάλασσα ήταν σαν να έπαιρνε από μέσα μου βάρη παλιά, στενοχώριες που με σκέπαζαν. Δεν κατάλαβα καν τον τρόπο… Με χαλάρωσε. Το ηλιοβασίλεμα, γεμάτο μαβιά και χρυσά χρώματα απλωνόταν στον ορίζοντα. Είχαν όλα ένα άγγιγμα χρονικής στάσης. Εκτός από αυτόν τον ήχο των κυμάτων. Αυτός ο ήχος σαν δείκτης αιώνιου ρολογιού μετρούσε τον χρόνο και εξαντλούσε τον χρόνο της μοναχικής μου ώρας εκεί.\n(φωτογραφία δική μου, χθες το βράδυ...)\nαντιγράφω από το www.stopclimatechange.gr


�������������� 6 �������� | symplegma.gr\n�������������� 6 ��������\nJulian Gough - Jim Field\nMizieliński Daniel - Mizielińska Aleksandra\nΒρέθηκαν 893 προϊόντα\nΚωδ. : 1032861\nΚΑΛΩΣ ΟΡΙΣΕΣ στο ΜΕΓΑΡΟ ΣΕΡΑΝΟ! Είναι τα γενέθλια της Πηνελόπης Σου! Ο θείος της Οδυσσέας Σεράνο έχει ετοιμάσει ένα μεγάλο κυνήγι θησαυρού για τα γενέθλιά της. Μπορείς να βοηθήσεις την Πηνελόπη να βρει την έκπληξη πριν την...\nΚούνελος και Αρκούδα. Κακός βασιλιάς, κακός μπελάς\nΚωδ. : 1032606\nΑυτός ο Πολικός Αρκούδος είναι τεράστιος, μοχθηρός και θέλει να γίνει βασιλιάς. Η Αρκούδα προσπαθεί να είναι ευγενική και φιλική μαζί του. Αλλά ο Πολικός Αρκούδος θέλει απλώς να του χτίσουν ένα Παλάτι και μια Βασιλική Τουαλέτα....\nΚατασκήνωση τεράτων. Το καλοκαίρι της φρίκης\nΚωδ. : 1032602\nΟι μεγάλοι φοβούνται ΣΥΝΕΧΩΣ! Αυτό το βιβλίο δεν είναι για κείνους. Είναι για ΣΕΝΑ! Η Λέξι Ουάιλντ νομίζει πως θα πάει στη Χαρούμενη Κοιλάδα, την Κατασκήνωση για Γελαστά Αγόρια και Κορίτσια. Όμως η γιαγιά της παίρνει λάθος δρόμο...\nΚωδ. : 1032455\nΒήμα βήμα τη φορά μπορείς να πας πολύ μακριά. Ο Μέρκος, το μυρμηγκάκι, βρίσκει ένα πεσμένο λουλούδι στο προαύλιο του σχολείου του και θέλει να το σύρει ως τη φωλιά του, για να το προσφέρει στη μαμά...\nΚωδ. : 1032454\nΜήπως με τη σκανταλιά σου άλλος βρίσκει το μπελά του; Ο Αρίστος είναι ένα άτακτο μυρμηγκάκι. Κρύβει τα γυαλιά της γιαγιάς του, τρυπάει την μπάλα της παρέας, παρουσιάζεται σαν φάντασμα μπροστά στους φίλους του, προκαλεί ένα σωρό...\nΚωδ. : 1032303\nΑπό ποια σημεία του κόσμου μάς ήρθαν τα υλικά της χωριάτικης σαλάτας; Γιατί δεν έχουν όλοι οι άνθρωποι το ίδιο χρώμα δέρματος; Ποια σημαία έχει πάνω της ένα λιοντάρι που κρατάει ένα σπαθί; Αυτές και άλλες ερωτήσεις...\nΜαθαίνω τα πάντα 10 - Τέχνη\nΚωδ. : 1032302\nΜΙΑ ΕΚΠΛΗΚΤΙΚΗ ΠΕΡΙΠΛΑΝΗΣΗ ΣΤΗΝ ΙΣΤΟΡΙΑ ΤΗΣ ΤΕΧΝΗΣ ΚΑΙ ΤΑ ΚΑΛΛΙΤΕΧΝΙΚΑ ΡΕΥΜΑΤΑ. ΓΙΑ ΠΑΙΔΙΑ ΜΕ ΑΝΗΣΥΧΟ ΠΝΕΥΜΑ! Οι καλλιτέχνες δημιουργούν έργα τέχνης για να εκφράζουν τα πιστεύω και τα συναισθήματά τους, αλλά και μέσα από αυτά προσπαθούν να...\nΟλίβια - Μυστικό τετράδιο 10 - Η παρέλαση των μονόκερων\nΚωδ. : 1032298\nΠλησιάζει η ΕΒΔΟΜΑΔΑ ΒΙΒΛΙΟΥ και θα φτιάξω μια απίθανη στολή για την παρέλαση!!! Πρέπει να μεταμφιεστώ σε ηρωίδα από το αγαπημένο μου βιβλίο. Μόνο που υπάρχει ένα πρόβλημα. Δεν έχω μόνο ένα, αλλά ένα ΣΩΡΟ αγαπημένα βιβλία...\nΟλίβια - Μυστικό τετράδιο 4 - Σούπερ αστεράτες εφευρέσεις\nΚωδ. : 1032297\nΈχω τόσo πολλά σούπερ-φανταστικά και ΣΗΜΑΝΤΙΚΑ πράγματα να περιγράψω… θα σας τα πω OΛΑ! Το σχολείο μας οργανώνει ένα απίθανο Φεστιβάλ Επιστημών! Η καλύτερη ομάδα θα κερδίσει το ΠΡΩΤΟ ΒΡΑΒΕΙΟ. Μόνο που έχει έρθει ένα καινούριο κορίτσι...\nΟλίβια - Μυστικό τετράδιο 3 - Απίθανοι ακροβάτες\nΚωδ. : 1032296\nΈχω τόσo πολλά σούπερ-φανταστικά και ΣΗΜΑΝΤΙΚΑ πράγματα να περιγράψω… θα σας τα πω OΛΑ! Όλοι κάνουν τα πιο απίστευτα ακροβατικά κόλπα στην παιδική χαρά του σχολείου. Εμείς θα ανεβάσουμε μια ΦΟΒΕΡΗ παράσταση με ακροβατικά. Ένα καταπληκτικό Τσίρκο...\nΤζερόνιμο Στίλτον. Ταξίδι στο βασίλειο της φαντασίας 7. Αναζητώντας τα εφτά φυλαχτά\nΚωδ. : 1032271\nΈνας μοχθηρός μάγος, που έμεινε φυλακισμένος για χίλια χρόνια, είναι πια ελεύθερος και απειλεί το Βασίλειο της Φαντασίας. Θέλει να κάνει δικά του τα εφτά πολύτιμα φυλαχτά που δίνουν τεράστια δύναμη σε όποιον τα κατέχει. Η Φλορίντα,...\nΤζερόνιμο Στίλτον. Ταξίδι στο χρόνο 6. Μια μέρα στην αυλή του βασιλιά ήλιου\nΚωδ. : 1032270\nΕΛΑΤΕ ΜΑΖΙ ΜΟΥ ΝΑ ΤΑΞΙΔΕΨΟΥΜΕ ΜΕ ΤΗ ΜΗΧΑΝΗ ΤΟΥ ΧΡΟΝΟΥ ΤΟΥ ΚΑΘΗΓΗΤΗ ΑΜΠΕΡΙΟΥ ΒΟΛΤ! ΘΑ ΦΤΑΣΟΥΜΕ ΣΕ ΜΑΚΡΙΝΕΣ ΕΠΟΧΕΣ, ΘΑ ΓΝΩΡΙΣΟΥΜΕ ΣΠΟΥΔΑΙΑ ΠΡΟΣΩΠΑ, ΘΑ ΣΥΝΑΝΤΗΣΟΥΜΕ ΑΓΡΙΑ ΘΗΡΙΑ, ΘΑ ΕΞΕΡΕΥΝΗΣΟΥΜΕ ΕΝΔΙΑΦΕΡΟΝΤΕΣ ΤΟΠΟΥΣ ΚΑΙ ΘΑ ΛΥΣΟΥΜΕ ΤΑ ΠΙΟ ΠΑΡΑΞΕΝΑ...\nΚωδ. : 1032151\nΛυγμοί και πολεμικές ιαχές ακούγονται στη βιβλιοθήκη τού σπιτιού. Τα βιβλία, παρατημένα και ξεχασμένα εδώ και καιρό, προσπαθούν να βρουν τρόπους να επιστρέψουν στα χέρια των ανθρώπων, που είναι διαρκώς απασχολημένα με το κινητό, το τάμπλετ ή...\nΚωδ. : 1032149\nΧθες βράδυ ένας παγωτατζής έδωσε το τελευταίο παγωτό! Σοκολάτα σε χωνάκι κι από πάνω ένα τραγανούτσικο μπισκοτάκι. Αλήθεια σας το λέω, το σκέφτομαι και μου ’ρχεται να κλαίω! Τίποτα πια δεν θα ’ναι απολαυστικό, ούτε βρίσκω λόγο να χαρώ… Κάτσε να...\nΚωδ. : 1032146\nΈνα κουτί γεμάτο μυστικά μοιράζεται ο Κωνσταντίνος με τον μπαμπά του και ένα άλλο η Ερατώ με τον δικό της μπαμπά. Τα παιδιά αποφασίζουν να μοιραστούν τα μυστικά αυτά. Σε μία από καρδιάς εξομολόγηση αφηγούνται τις ιστορίες...\nΖιγκ-ζαγκ ταξίδι στον χρόνο. Το βιβλίο που κουνιέται\nΚωδ. : 1032145\nΆνοιξε το βιβλίο κι έλα μαζί μας για ένα ταξίδι στον χρόνο! Σώσε το δεινοσαυράκι από τα σαγόνια του τρομερού τυραννόσαυρου. Λύσε τον γρίφο της πυραμίδας κι έπειτα βοήθησε τους Βίκινγκς να φτιάξουν το καράβι τους. Έτοιμο; Το ταξίδι όμως...\nΠολιτεία των παιδιών\nΚωδ. : 1032138\nΜια φορά κι έναν καιρό ζούσε ένας βασιλιάς δύστροπος και πονηρός, που µε τις παράλογες διαταγές του στερούσε από τους κατοίκους της πολιτείας το γέλιο, τις φωνές, το παιχνίδι των παιδιών και τη χαρά. Μεγάλοι και µικροί...\nΟ κήπος με τ΄ αγάλματα\nΚωδ. : 1032001\nΚαλοκαίρι στη θαλασσινή πόλη. Μια μεγάλη παρέα παιδιών ζουν τις χαρές των διακοπών ανέμελα, κολυμπώντας, παίζοντας, αλλάζοντας μυστικά, λόγια αγάπης, νέα του άγνωστου κόσμου. Αγαπημένο τους στέκι, ένας ολάνθιστος κήπος με αρχαία αγάλματα, προφυλαγμένα εκεί ως να...\nΕμφανίζονται 1 -18 από 893 προϊόντα


ΕΦΚΑ Αρχεία - Newsme.gr\nΜοιράζουν λεφτά e-ΕΦΚΑ, ΟΑΕΔ και ΟΠΕΚΑ μέχρι 1 Ιουλίου – Ποιοι δικαιούνται χρήματα\ne-ΕΦΚΑ - ΟΑΕΔ - ΟΠΕΚΑ: Άρχισαν σήμερα Δευτέρα 27 Ιουνίου οι πληρωμές στην Ελλάδα. Δείτε παρακάτω τι χρήματα θα δοθούν τις επόμενες μέρες. Ανακοινώθηκαν οι πληρωμές της εβδομάδας 27 Ιουνίου -1 Ιουλίου για e-ΕΦΚΑ - ΟΑΕΔ - ΟΠΕΚΑ. Την καταβολή των...\ne-ΕΦΚΑ - ΟΑΕΔ - ΟΠΕΚΑ: Ξεκινάνε από αύριο Δευτέρα 27 Ιουνίου οι πληρωμές στη χώρα μας. Δείτε παρακάτω τι χρήματα θα δοθούν. Ανακοινώθηκαν οι πληρωμές της εβδομάδας 27 Ιουνίου -1 Ιουλίου για e-ΕΦΚΑ - ΟΑΕΔ - ΟΠΕΚΑ. Την καταβολή των κύριων...\nΕΦΚΑ: Παραγραφή χρεών έρχεται σύμφωνα με την Καθημερινή από τον ΕΦΚΑ για χρέη προς τον οργανισμό που είναι 10 χρόνια και πάνω. Τι ισχύει. Κερδισμένοι δεκάδες χιλιάδες μη μισθωτοί ασφαλισμένοι, που έχουν δημιουργήσει χρέη προς το ΚΕΑΟ, τα οποία υπερβαίνουν...\ne-ΕΦΚΑ - ΟΑΕΔ: Ξεκίνησαν από σήμερα Δευτέρα 20 Ιουνίου οι πληρωμές στην Ελλάδα. Δείτε παρακάτω ποιοι τα δικαιούνται. Ανακοινώθηκαν οι πληρωμές της εβδομάδας 20-24 Ιουνίου για e-ΕΦΚΑ - ΟΑΕΔ. Όπως αναφέρεται, σε 58 εκατ. ευρώ ανέρχονται τα ποσά που θα καταβληθούν...\nΕΦΚΑ: Ποιες επιχειρήσεις βρίσκονται στο στόχαστρο και για ποιο λόγο. Τι συμβαίνει με τις οφειλές τους. Δείτε αναλυτικά στο newsme.gr. Πρόκειται για μονοπρόσωπες, ΕΠΕ και ΙΚΕ. Κοινό χαρακτηριστικό είναι η συνεχής δημιουργία οφειλών και η ανυπαρξία περιουσιακών στοιχείων του οφειλέτη. Τα...\ne-ΕΦΚΑ - ΟΑΕΔ: Αρχίζουν από αύριο Δευτέρα 20 Ιουνίου οι πληρωμές στην Ελλάδα. Δείτε παρακάτω τι χρήματα θα δοθούν. Ανακοινώθηκαν οι πληρωμές της εβδομάδας 20-24 Ιουνίου για e-ΕΦΚΑ - ΟΑΕΔ. Όπως αναφέρεται, σε 58 εκατ. ευρώ ανέρχονται τα ποσά που θα...\ne-ΕΦΚΑ - ΟΑΕΔ: Ξεκίνησαν χθες Δευτέρα 13 Ιουνίου οι πληρωμές στην Ελλάδα. Τι χρήματα θα δοθούν και σε ποιους. Συνολικά 49,7 εκατ. ευρώ θα καταβληθούν σε 65.781 δικαιούχους, κατά την εβδομάδα 13-17 Ιουνίου. Αυτά τα χρήματα δίνονται στο πλαίσιο των προγραμματισμένων...\ne-ΕΦΚΑ - ΟΑΕΔ: Αρχίζουν από σήμερα Δευτέρα 13 Ιουνίου οι πληρωμές στη χώρα μας. Δείτε παρακάτω τι χρήματα θα δοθούν. Συνολικά 49,7 εκατ. ευρώ θα καταβληθούν σε 65.781 δικαιούχους, κατά την εβδομάδα 13-17 Ιουνίου. Αυτά τα χρήματα δίνονται στο πλαίσιο των...\nΣυντάξεις: Μεγάλη δικαίωση! Απόφαση για αύξηση 744 ευρώ\nΣυντάξεις: Ευχάριστα νέα, καθώς υπήρξε απόφαση και συνάμα... δικαίωση για συνταξιούχο. Το μεγάλο λάθος του ΕΦΚΑ που διορθώθηκε... Το Ενιαίο Δίκτυο των Συνταξιούχων (ΕΝΔΙΣΥ) ανακοίνωσε την πρώτη σύνταξη που διορθώθηκε επίσημα από τον e-ΕΦΚΑ, λόγω «λάθους» στον επανυπολογισμό, με αποτέλεσμα...\ne-ΕΦΚΑ - ΟΑΕΔ: Άρχισαν τη Δευτέρα οι πληρωμές στην Ελλάδα και συνεχίζονται κανονικά. Δείτε ποιοι θα πάρουν χρήματα. Όπως έχει γίνει γνωστό, θα καταβληθούν 46,2 εκατ. ευρώ σε 85.136 δικαιούχους κατά την εβδομάδα 6-10 Ιουνίου. Τα χρήματα αυτά θα δοθούν στο...


ΜΟΤΣΙΟΛΑΣ ΣΙΔΕΡΗΣ : 6ο Πανελλήνιο Συνέδριο Αυτισμού\nΤα Πανελλήνια Συνέδρια για τον Αυτισμό έχουν ήδη διανύσει μια πολύ επιτυχημένη διαδρομή. Έχουν αποβεί μια αναμενόμενη, ανά 2ετία, πρόσκληση για συνάντηση των ειδικών που ασχολούνται με τον Αυτισμό στη χώρα μας. Προώθηση γνώσης, ανταλλαγή εμπειριών, ανάδειξη του επιπέδου που βρίσκονται οι προσεγγίσεις στη χώρα μας αλλά και επισήμανση των ελλείψεων που υπάρχουν και των πολλών που πρέπει ακόμα να γίνουν, είναι στους ευρύτερους στόχους. Στο πλαίσιο αυτό, σημαντικό είναι επίσης να δίνεται ευκαιρία σε νέους επιστήμονες να παρουσιάσουν δόκιμες ερευνητικές εργασίες τους ή εφαρμογές. Η έμφαση στη συνεργασία παραμένει πάντα μία πολύ σημαντική παράμετρος.\nΤα τρία πρώτα Συνέδρια έγιναν στο Μεσολόγγι και την Πάτρα από την ΕΨΥΠΕΑ με την καθοδήγηση του καθηγητού Σωτήρη Κωτσόπουλου που είχε την έμπνευση και την ιδέα. Το Δίκτυο συστάθηκε το 2013, οπότε και παρέλαβε τη «σκυτάλη». Σήμερα η ΕΨΥΠΕΑ είναι μέλος του Δικτύου και ο κ. Κωτσόπουλος επίτιμος Πρόεδρός του. Στο μεσοδιάστημα , που συμπίπτει με τη σύσταση του Δικτύου, έγινε στη Θεσσαλονίκη το 4ο Συνέδριο από το εκεί Παράρτημα της Ελληνικής Εταιρείας Προστασίας Αυτιστικών Ατόμων, με συμβολή του Δικτύου στη διεξαγωγή του. Αναλαμβάνοντας το Δίκτυο τη συνέχεια, σύμφωνα με τον κανονισμό, η οργάνωση του συνεδρίου ανατίθεται κάθε φορά σε έναν φορέα που αναλαμβάνει την ετοιμασία του, στην έδρα του φορέα, σε συνεργασία με το ΔΣ του Δικτύου. Έτσι, την οργάνωση του προηγούμενου 5ου Συνεδρίου ανέλαβε η ΕΨΥΜΕ και το Συνέδριο διεξήχθη στον Πειραιά με μεγάλη επιτυχία. Με τον ίδιο τρόπο, το προσεχές 6ο Πανελλήνιο Συνέδριο ανατέθηκε στον Σύλλογο Γονέων Κηδεμόνων και Φίλων Ατόμων με Αυτισμό Ν. Λάρισας.\nΟ τίτλος «Δυνατότητες και προκλήσεις» που επιλέγει για φέτος, απηχεί από τη μια μεριά δεδομένα με τεκμηριωμένες ενδείξεις καλών πρακτικών και παράλληλα διαφαινόμενες δυνατότητες για το μέλλον. Η θεματολογία θα είναι πάλι αρκετά πλούσια, με διάφορα επίπεδα προσέγγισης, περιλαμβάνοντας ερευνητικά, κλινικά και θεραπευτικά δεδομένα, και τις εξελίξεις σε αυτά. Περιλαμβάνεται επίσης η έκφραση απόψεων και θέσεων από τα ίδια τα άτομα με αυτισμό, τους γονείς και τις οικογένειές τους, καθώς και θεσμικές πτυχές σχετικά με τα δικαιώματα και τις ανάγκες τους.\nΤο συνέδριο απευθύνεται σε στελέχη της διεπιστημονικής ομάδας ψυχικής υγείας, εκπαιδευτικούς, γονείς και άτομα με αυτισμό, φοιτητές και στο ευρύτερο κοινό που ενδιαφέρεται για τις πρόσφατες εξελίξεις σχετικά με τις Διαταραχές του Αυτιστικού Φάσματος.\nΗ πρόσκληση τώρα, είναι για το φετινό φθινόπωρο στη φιλόξενη πόλη της Λάρισας, προσβλέποντας πάλι στην ανταπόκριση και συμμετοχή μελών και φίλων και σε μια γόνιμη ανταλλαγή.\nΓια την Επιστημονική και την Οργανωτική Επιτροπή\nΓ. Καραντάνος Ε. Καλογεροπούλου